**Önk/8-8/2020.**

**J e g y z ő k ö n y v**

Készült a Csongrád Városi Önkormányzat Képviselő-testületének **2020. szeptember 24-én** *(csütörtökön),* **13.00 órai**kezdettel megtartott **8.** (rendes) nyilvános üléséről.

**Az ülés helye:** a Városháza díszterme

**Jelen vannak:** Bedő Tamás polgármester, Cseri Gábor alpolgármester, Gyovai Gáspár alpolgármester, Bartókné Vincze Zsuzsanna, Gyovai Zsolt, Dr. Kádár László Levente, Máté Attila, Murányi László, Nagypál Sándor képviselők, ***összesen 9-en,***

Dr. Juhász László jegyző, Dr. Barcsi Judit aljegyző, Kruppa István, a gazdálkodási iroda vezetője, Vinczéné Dudás Katalin, a Szociális és Lakásügyi Iroda vezetője,

Dr. Szubally Brúnó, a Csongrádi Járási Hivatal vezetője, Kajtár István c.tű.alezredes, a Csongrádi Hivatásos Tűzoltóság parancsnoka, Komlósi Mihály, a Városellátó Intézmény vezetője, Almási Mariann, az Oktatási, Művelődési, Vallási és Sport Bizottság nem képviselő tagja, Rostáné Hajdú Erzsébet, az Oktatási, Művelődési, Vallási és Sport Bizottság nem képviselő tagja, Majzik Attila, a Délmagyarország c. újság tudósítója, Dr. Poncz Róbert fogszakorvos

**Az ülésről igazoltan távolmaradt**: Dr. Somogyi Árpád, Dr. Törőcsik Attila és Laczkó Zsolt képviselők.

**Napirend előtt:**

1.) Bedő Tamás polgármester: Köszönti a megjelent képviselőket, valamint a meghívott vendégeket. Megállapítja, hogy az ülés határozatképes, mert a képviselő-testület 9 tagja jelen van.

2.) ***1 perces néma felállás Dr. Hörömpöli Csaba*** szülész nőgyógyász szakfőorvos, Egészségügyi és Szociális díjjal kitüntetett, valamint

 ***Horti Miklós,*** a Polgármesteri Hivatal nyugalmazott dolgozója emlékének*.*

3.) Bedő Tamás polgármester: A mai ülés napirendjét a kiküldött meghívó szerint, azzal a módosítással bocsátja szavazásra, hogy

***- sürgősségi indítványt*** tesz a később kiküldött, ***5-ös*** számú „***Javaslat az I. sz. fogászati körzet praxisjogának átadására,*** ***a feladat ellátását biztosító, feladat – ellátási szerződés megkötésére”*** tárgyú előterjesztés megtárgyalására, egyben javasolja a ***zárt ülésen*** - első napirendként - történő tárgyalását.

A Képviselő-testület egyhangúlag, 9 igen szavazattal egyetért az indítvánnyal.

***- sürgősségi indítványt*** tesza ***8-as*** számú ***„A Síp Iskola fejlesztésének támogatása”*** és a ***Z/4-es*** számú „***Tóth Béla szobrászművész felterjesztése Munkácsy-díjra***” tárgyú előterjesztés megtárgyalására.

A Képviselő-testület egyhangúlag, 9 igen szavazattal egyetért az indítvánnyal.

Bedő Tamás polgármester a fenti döntésekre figyelemmel, szavazásra bocsátja az ülés napirendjét.

A Képviselő-testület egyhangúlag, 9 igen szavazattal a következő határozatot hozza:

**89/2020. (IX. 24.)önkormányzati**

**H a t á r o z a t**

Csongrád Városi Önkormányzat Képviselő-testülete a **2020. szeptember 24-ei** ülésének napirendjét a következők szerint állapítja meg:

**Napirendi pontok:**

**1**. A lakások és helyiségek bérletéről és elidegenítéséről szóló 23/2015.(X.27.) önkormányzati rendelet módosítása

**2.** Javaslat a helyi tanulmányi ösztöndíj rendszerről szóló rendelet és ahhoz kapcsolódóan a Csongrád Városi Önkormányzat Szervezeti és Működési Szabályzatáról szóló rendelet módosítására

**3.** Javaslat a helyi kitüntető cím, valamint díjak alapításáról és adományozásáról szóló 20/2013. (XI.21.) önkormányzati rendelet módosítására

**4.** Javaslat Csongrád Városi Önkormányzat és Csépa Községi Önkormányzat közötti feladat ellátási szerződés megkötésére fogászati egészségügyi alapellátás és iskolafogászati ellátás vonatkozásában.

**5. (6.)** Csatlakozás a BURSA Hungarica Felsőoktatási Önkormányzati Ösztöndíjpályázat 2020. évi fordulójához, és tájékoztató az előző évi forduló eredményeiről.

**6. (7.)** Javaslat: Csongrád Városi Önkormányzat Képviselő-testülete Felsőoktatási Ösztöndíjpályázat szabályzatának megalkotására

**7. (8.)** A Síp Iskola fejlesztésének támogatása

**8. (9.)** Beruházási hitelfelvétel TOP-2.1.1-15-CS1-2016-0003 azonosító számú Barnamezős területek rehabilitációja tárgyú projekt önrész biztosításához

**9. (10.)** Csongrád város vízi közműveinek 2021-2035. Gördülő Fejlesztési Terve jóváhagyása.

**10. (11.)** A Batsányi János Gimnázium előtti közterület rendezése

**11. (12.)** Tájékoztatás a lejárt határidejű határozatok végrehajtásáról

**Zárt ülés:**

**5.** Javaslat az I. sz. fogászati körzet praxisjogának átadására, a feladat ellátását biztosító, feladat – ellátási szerződés megkötése

## Z/1. Javaslat Csongrád Város Díszpolgára cím adományozására

## Z/2. Javaslat PRO URBE – CSONGRÁD kitüntetés adományozására

## Z/3. Javaslat Város Közösségéért Díj adományozására

**Z/4.**Tóth Béla szobrászművész felterjesztése Munkácsy-díjra

Bedő Tamás polgármester: Murányi László képviselő úrjelezte, hogy napirend előtt hozzá kíván szólni „**Nomen est omen**” címen.

Murányi László: A Nomen est omen azt jelenti a gyakorlati használatban, hogy a név kötelez, valódi jelentése: a nemesség kötelez. Nem rég távozott közülünk Bottyán István, aki Csongrádnak élt, 28 évig volt a Körös-torok lelkiismerete, gondnoka, azon kevesek egyike, akit az ott élők szívvel-lélekkel támogattak, mert bármivel fordultak hozzá, segített. Polgárőr is volt. Közszolgálati díjjal kitüntetett ember, ezért az ő emlékének is emlékezzenek. Mindezekre figyelemmel javasolja, és a következő ülésre kér erről egy előterjesztést, - amennyiben a döntéshozók többsége támogatja - hogy Bottyán István családi nevével a Körös-torokban nevezzenek el valamit, Pl. „Bottyán kapu”, a nagy parkoló lehetne „Bottyán tér”, vagy az a kis út, ami a Tiszára levisz, lehetne „Bottyán köz”. Egy 30\*30 táblát helyeznének el, annak költségét magára vállalja. Egy közelmúltban távozott, szívvel-lélekkel csongrádi emberre kell gondolni. Maradjon fenn a neve ott, ahol annyi mindent tett.

Bedő Tamás: Az üdülőtulajdonosok részéről már korábban eljutott hozzá a kezdeményezés. Bottyán Istvánról az elmúlt testületi ülésen emlékeztek meg, akinek a neve valóban összeforr a Körös-torokkal. Egy megemlékező írás jelent meg róla a Csongrádi újságban. Kezdeményezésként kezelik a javaslatot, ami számára is szimpatikus.

**Napirendek tárgyalása:**

1. **A lakások és helyiségek bérletéről és elidegenítéséről szóló 23/2015. (X.27.) önkormányzati rendelet módosítására**

Bedő Tamás: Előterjesztői módosításként kéri az alábbi szövegrésszel kiegészíteni a rendelet 11. § /8/ bekezdését:

„…k***ivéve, ha a lakásbérleti jogviszony megszűnésére a bérlőnek felróható okból került sor.”***

**Bizottsági vélemények:**

Nagypál Sándor az egészségügyi és szociális bizottság tagja elmondja, hogy a bizottság egyhangúlag támogatja a rendelet módosítását.

Murányi László a városgazdasági, ügyrendi és összeférhetetlenségi bizottság elnöke közli, hogy a bizottság egyhangúlag elfogadásra javasolja a rendelet módosítását. Az anyagot nagyon jónak tartja, mert egy laikus számára is érthető módon van elkészítve. Sokszor érik támadások a hivatalt, hogy ki, hogyan kapott szociális bérlakást, holott ez mindig tisztességesen, a vonatkozó rendelet előírásainak megfelelően volt elbírálva. Azt viszont látni kell, hogy ezeket a lakásokat az önkormányzat ráfizetéssel tudja működtetni. A lakásokért fizetett bérleti díjak messze nem elegendőek arra, hogy azokat a lakásokat folyamatosan, éveken keresztül fenntartsák. Ha csak az eddig befizetett beugrókra gondolnak, ha a lakó tudott is rákölteni a lakásra, később lelakta, akkor mi „haszna” volt abból a városnak, hiszen abban eddig sem voltak benne a különböző közművekkel kapcsolatos javítási költségek. Kizárólag polgármesteri döntés alapján történtek a javítások és a jövőben is így lesz, pl. a nyílászárók cseréje. Csak az elmúlt 4-5 évben mFt-ot meghaladó összeg volt ez is. Éppen ezért ez az iroda Vinczéné Dudás Katalin vezetésével átdolgozta ezt a rendeletet, amelyből három fő pontot kell tudni a lakosoknak. A módosítást az előbbiekben elmondottak indokolták, illetve az ASP rendszer a régi formában nem tudta kezelni. A jövőben nem lesz lelakási összeg. Aki beugrót fizetett ezekbe a bérlakásokba, mindegy, hogy mennyivel járult hozzá, azt lelakhatta. E helyett lesz egy egységes 400 eFt-os pénzletétel. Ennek lényege, hogy ha 5 éven belül hamarabb felmondja a bérleti szerződést az, aki ezt az összeget ráköltötte az ingatlanra, - a Városellátó Intézmény ellenőrzi, hogy valóban ráköltötték-e - ennek arányos részét visszakaphatja. A lényege, hogy 400 eFt fix összeget kell letenni, öt éven túl ebből visszafizetési lehetőség nem származik.

A nyílászárók cseréje mindig polgármesteri engedéllyel történhet, mely összeg felét a város átvállalja.

A mozgáskorlátozott a bérlakásba is kérhet akadálymentesítésre támogatást, ez Magyarországon 300 eFt, ehhez az önkormányzatnak hozzá kell járulnia. Ezek a szerződések határozott időre vannak kötve. Ilyen esetben kérik a mentesítését határozatlan időre, azért mert a támogatást folyósító pénzintézet csak ebben az esetben tud a rászoruló részére 300 eFt-ot biztosítani.

Ha valaki a lakást elhagyja ilyen esetben, a lakás visszaszáll a határozott idejű szerződésre.

Bedő Tamás: Az anyag azt is tartalmazza, hogy ha valakinek az 5 év alatt anyagi helyzete meghaladja a rendelet szerinti aktuális értéket, esélyt kap arra, hogy két évvel meghosszabbítsák a szerződését, de csak úgy, ha az egy főre jutó jövedelme nem haladja meg a nettó 171 eFt-ot. Úgy gondolja, hogy ahol a családban majd 700 eFt a nettó jövedelem, az már nem jogosult szociális bérlakásra. Ez az előterjesztés szeretne annak véget vetni, hogy a szociális bérlakások a végén örök lakások is lehettek. Le kell adni ezeket a lakásokat, hiszen vannak szociálisan rászorulók.

Jelenleg 142 eFt az egy főre jutó nettó jövedelem, ami azt jelenti, hogy egészen addig jogosult a szociális bérlakás igénylésre és díjfizetésre a lakó, ameddig az egy főre jutó jövedelem ezt nem haladja meg. Ez az értékhatár egy négyfős családnál nettó 560 eFt-ot jelent. Úgy gondolja, ezzel is fel tudják gyorsítani a szociális bérlakások kiürülését.

**Vélemények**:

Murányi László: A szociális iroda jelenléte a szociális bérlakásoknál mindig folyamatos, ellenben nem igaz ez a többi lakások esetében. A városgazdasági bizottság nevében kéri, hogy a jövőben minden esetben, függetlenül, hogy egy társasházban egy önkormányzati lakás van, vagy éppen 12, valaki a város részéről vegyen részt a lakógyűlésen. Nem csak azért, mert van egy szavazati joga és azt próbálja érvényesíteni, hanem egyéb döntésekkel kapcsolatban is.

A következő javaslatát a szociális bérlakások esetében is kéri: meg kell nézni, hogy rezsicsökkentést egységesen tud-e a bérlakás kérni az általános költségekre. A társasházak esetében a villany és a víz merül fel általános költségként.

Kéri a bizottság nevében, hogy nézzék meg, lehet-e rezsicsökkentést kérni az általános költségekre. Figyelemmel kell kísérni minden egyes önkormányzati tulajdonú lakásnál, hogy az összegyűjtött felújítási alaphoz nyúl-e valaki, vagy nem. Tud olyan költségelvű bérlakásról, ahol az általános költségeket a felújítási alapból fedezik és még nincs visszapótolva. Lehet ez még más helyeken is, kéri ennek vizsgálatát.

Bedő Tamás szavazásra bocsátja a módosított rendelet-tervezetet.

A Képviselő-testület egyhangúlag, 9 igen szavazattal megalkotja következő rendeletét:

**27/2020. (IX. 25.)önkormányzati**

Szo/39-3/2020.

**R e n d e l e t**

Csongrád Városi Önkormányzat Képviselő-testülete megalkotja a ***27/2020. (IX. 25.)***önkormányzati rendeletét ***a lakások és helyiségek bérletéről és elidegenítéséről*** szóló 23/2015. (X. 27.)önkormányzati rendelet módosításáról.

Erről jegyzőkönyvi kivonaton értesítést kap:

1. a képviselő-testület tagjai
2. a szociális és lakásügyi iroda

**2. Javaslat a helyi tanulmányi ösztöndíj rendszerről szóló rendelet és ahhoz kapcsolódóan a Csongrád Városi Önkormányzat Szervezeti és Működési Szabályzatáról szóló rendelet módosítása**

Bedő Tamás polgármester elmondja, hogy a helyi tanulmányi ösztöndíj a szakmát tanulókra van szabva. Eddig egy erre létrehozott bizottság hozott döntést, ezt a jövőben az önkormányzat oktatással foglalkozó bizottságának hatáskörébe kerül, amivel lényegesen egyszerűbb lesz az eljárás.

**Bizottsági vélemények:**

Bartókné Vincze Zsuzsanna az oktatási, művelődési, vallási és sport bizottság elnöke: A hiányszakmát tanulók ösztöndíjáról van szó, ami közel 30 eFt támogatást is jelenthet havonta a pályázó gyerekeknek. Az eseti bizottságban nagyon nagy segítségükre volt mindig a kereskedelmi és iparkamara részéről Horváth János. Úgy gondolja, hogy a bizottság tanácsadóként és aktív közreműködőként szeretne számítani a részvételére az ösztöndíj pályázat kiírásánál, a hiányszakmák kijelölésénél, és a pályázat elbírálásánál. Ez vonatkozik az agrárkamara képviselőjére is. A bizottság egyhangúlag támogatja, hogy a feladat a hatáskörükbe kerüljön.

Nagypál Sándor az egészségügyi és szociális bizottság tagja elmondja, hogy a bizottság egyhangúlag támogatja a rendeletek módosítását.

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúlag elfogadásra javasolja a rendeletek módosítását.

Bedő Tamás először szavazásra bocsátja a ***helyi tanulmányi ösztöndíj rendszerről*** szóló rendelet-tervezetet.

A Képviselő-testület egyhangúlag, 9 igen szavazattal megalkotja következő rendeletét:

**28/2020. (IX. 25.)önkormányzati**

Önk/141-1/2020.

**R e n d e l e t**

Csongrád Városi Önkormányzat Képviselő-testülete megalkotja a ***28/2020. (IX. 25.)***önkormányzati rendeletét ***a helyi tanulmányi ösztöndíj rendszerről*** szóló 36/2017. (XII. 27.)önkormányzati rendelet módosításáról.

Erről jegyzőkönyvi kivonaton értesítést kap:

1. a képviselő-testület tagjai
2. a jegyzői iroda

Bedő Tamás szavazásra bocsátja ***Csongrád Városi Önkormányzat Szervezeti és Működési Szabályzatáról*** szóló rendelet-tervezetet.

A Képviselő-testület egyhangúlag, 9 igen szavazattal megalkotja következő rendeletét:

**29/2020. (IX. 25.)önkormányzati**

Önk/141-1/2020.

**R e n d e l e t**

Csongrád Városi Önkormányzat Képviselő-testülete megalkotja a ***29/2020. (IX. 25.)***önkormányzati rendeletét a ***Csongrád Városi Önkormányzat Szervezeti és Működési Szabályzatáról*** szóló 27/2019. (XI. 22.)önkormányzati rendelet módosításáról.

Erről jegyzőkönyvi kivonaton értesítést kap:

1. a képviselő-testület tagjai
2. a jegyzői iroda

**3. Javaslat a helyi kitüntető cím, valamint díjak alapításáról és adományozásáról szóló 20/2013. (XI.21.) önkormányzati rendelet módosítására**

Bedő Tamás polgármester: Ahhoz, hogy a Csongrád Város Közösségéért díjból hármat tudjanak adományozni, szükséges a rendelet módosítása.

**Bizottsági vélemények:**

Bartókné Vincze Zsuzsanna az oktatási, művelődési, vallási és sport bizottság elnöke közli, a bizottság egyhangúlag támogatja az előterjesztést.

Murányi László a városgazdasági, ügyrendi és összeférhetetlenségi bizottság elnöke: a bizottság egyhangúlag elfogadja a napirendet.

Nagypál Sándor az egészségügyi és szociális bizottság tagja közli, hogy a bizottság a rendelet módosítását egyhangúlag támogatja.

Bedő Tamás szavazásra bocsátja a rendelet-tervezetet.

A Képviselő-testület egyhangúlag, 9 igen szavazattal megalkotja következő rendeletét:

**30/2020. (IX. 24.)önkormányzati**

Önk/142-1/2020.

**R e n d e l e t**

Csongrád Városi Önkormányzat Képviselő-testülete megalkotja a ***30/2020. (IX. 24.)***önkormányzati rendeletét ***a helyi kitűntető cím, valamint díjak alapításáról és adományozásáról*** szóló 20/2013. (XI. 21.)önkormányzati rendelet módosításáról.

Erről jegyzőkönyvi kivonaton értesítést kap:

1. a képviselő-testület tagjai
2. a jegyzői iroda

**4. Javaslat Csongrád Városi Önkormányzat és Csépa Községi Önkormányzat közötti feladat ellátási szerződés megkötésére fogászati egészségügyi alapellátás és iskolafogászati ellátás vonatkozásában**

Bedő Tamás polgármester: Jelenleg üres a csépai fogorvosi praxis és helyettesítési lehetőséget kértek, ezért megkeresték önkormányzatunkat, illetve Dr. Poncz Róbert fogorvost, aki ezt a feladatot tudja vállalni. Önkormányzatunknak az a döntése, hogy ez a feladatellátás csak Csépán történhet. Most ahhoz járulnak hozzá, hogy a praxist betöltő, Dr. Poncz Róbert fogorvos, illetve munkatársai, Csépa községben elláthassák ezt a feladatot.

**Bizottsági vélemények:**

Nagypál Sándor az egészségügyi és szociális bizottság tagja közli, hogy a bizottság egyhangúlag, 5 igen szavazattal elfogadásra javasolja az előterjesztést.

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúlag, 6 igen szavazattal támogatja az anyagot.

Ebben a formában nem szívesen támogatta az előterjesztést, mert úgy gondolja, hogy minél jobban magunkhoz kell „ölelni” a kis településeket, Csépát is, még ha Szolnok megyéhez tartozik, akkor is. Alapvetően rá van utalva Csongrád minden egyes település kapcsolatára. Ez is egy ilyen szolgáltatás, amit eredetileg Csongrádon szerettek volna ellátni. Miután indokolták, hogy ez miért nem lehetséges, az számára is elfogadható. A megoldás az lesz, hogy az orvos megy Csépára és ott látja el a betegeket, ezért a testületnek hozzá kell járulnia, hogy a különben velünk szerződésben lévő orvos ott is dolgozhasson.

Bedő Tamás: Hozzájárulunk, hogy ezt a feladatot elláthassa Csépán.

Szavazásra bocsátja a beterjesztett határozati javaslatot.

A Képviselő-testület egyhangúlag, 9 igen szavazattal a következő határozatot hozza:

**90/2020. (IX. 24.)önkormányzati**

Ref/76-1/2020.

**H a t á r o z a t**

Csongrád Városi Önkormányzat Képviselő-testülete megtárgyalta a „*Javaslat, Csongrád Városi Önkormányzat és Csépa Község Önkormányzat közötti feladat - ellátási szerződés megkötésére, fogászati egészségügyi alapellátás és iskolafogászati ellátás vonatkozásában”* tárgyú előterjesztést és az alábbi döntést hozza:

Csongrád Városi Önkormányzat Képviselő-testülete nem támogatja a csépai betegek ellátását a 6640 Csongrád, Gyöngyvirág u 5. sz. alatti rendelőhelyiségben, figyelembe véve az előterjesztésben megfogalmazottakat és tekintettel a COVID-19 világjárvány elleni védekezésre.

Csongrád Városi Önkormányzat Képviselő-testülete hozzájárulását adja**,** hogy Dr. Ponczné Dr. Varga Dorina fogorvos a csépai fogászati rendelőben, a csépai betegeket tartós helyettesítéssel ellássa. Ezen tevékenységét abban az esetben támogatja, ha az a csongrádi betegellátást hátránnyal nem érinti.

Felelős: Bedő Tamás polgármester

Határidő: 2020. szeptember 30.

Erről jegyzőkönyvi kivonaton értesítést kap:

1. Képviselő-testület tagjai
2. Pintér Csaba Gábor, Csépa Község Polgármestere
3. Dr. Ponczné Dr. Varga Dorina
4. Egészségügyi és Szociális Iroda

**6. Csatlakozás a BURSA Hungarica Felsőoktatási Önkormányzati Ösztöndíjpályázat 2021. évi fordulójához, és tájékoztató az előző évi forduló eredményeiről.**

Bedő Tamás polgármester: Ebben az évben havi 5 eFt-ot biztosít az önkormányzat, és ennyit az állam is mellé fog tenni mindenkinek, aki eredményesen szerepel a pályázaton.

**Bizottsági vélemények:**

Bartókné Vincze Zsuzsanna az oktatási, művelődési, vallási és sport bizottság elnöke elmondja, hogy erre a célra a 2021. évi költségvetésben 1,5 mFt lesz előirányozva, és remélik, hogy minél többen fognak élni a lehetőséggel. A bizottság egyhangúlag, 4 igen szavazattal támogatja az előterjesztést.

Nagypál Sándor az egészségügyi és szociális bizottság tagja az elnök távollétében közli, hogy a bizottság egyhangúlag elfogadásra javasolja az előterjesztést.

Murányi László a városgazdasági, ügyrendi és összeférhetetlenségi bizottság elnöke közli, a bizottság 6 igen szavazattal, egyhangúlag elfogadta az előterjesztést. Ez a tétel a 2020. évi költségvetésben is 1500 eFt-os összeggel szerepel. A nyertes pályázók nemcsak a várostól kapnak támogatást, hanem a megyei önkormányzattól is, ahol nincs feltétele, hogy mennyi pénzt fog adni, de miután van közöttünk megyei önkormányzati képviselő is, rendesen odateszik a pénzüket. Ez a kettő összeg lesz a magyar állam által megduplázva.

Bedő Tamás szavazásra bocsátja a határozati javaslatot.

A Képviselő-testület egyhangúlag, 9 igen szavazattal a következő határozatot hozza:

**91/2020. (IX. 24.)önkormányzati**

Szo/93-1/2020.

**H a t á r o z a t**

Csongrád Városi Önkormányzat Képviselő-testülete megtárgyalta a „Csatlakozás a BURSA Hungarica Felsőoktatási Önkormányzati Ösztöndíjpályázat 2021. évi fordulójához, és tájékoztató az előző évi forduló eredményeiről” szóló előterjesztést és a következő döntést hozza:

1. Felhatalmazza a polgármestert, hogy a BURSA Hungarica Felsőoktatási Önkormányzati Ösztöndíjpályázat csatlakozási nyilatkozatát írja alá.

Határidő: 2020. október 1.

Felelős: Bedő Tamás polgármester

1. A BURSA Hungarica Felsőoktatási Önkormányzati Ösztöndíjpályázat 2021. évi fordulója finanszírozására a 2021. évi önkormányzati költségvetésben 1.500.000,-Ft előirányzatot biztosít.

Határidő: 2021. évi költségvetés elfogadása

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai
2. Csongrád Város Polgármestere
3. Gazdálkodási Iroda
4. Szociális és Lakásügyi Iroda

**7. Javaslat: Csongrád Városi Önkormányzat Képviselő-testülete Felsőoktatási Ösztöndíjpályázat szabályzatának megalkotására**

Bedő Tamás polgármester: Az előző napirenddel összefügg, szinte a kettő egymástól elválaszthatatlan. Ebben szabályozzák a feltételeket és az összeget.

**Bizottsági vélemények:**

Bartókné Vincze Zsuzsanna az oktatási, művelődési, vallási és sport bizottság elnöke közli, hogy a bizottság egyhangúlag elfogadni javasolja az előterjesztést.

Nagypál Sándor az egészségügyi és szociális bizottság tagja az elnök távollétében közli, hogy a bizottság egyhangúlag elfogadásra javasolja az előterjesztést.

Murányi László a városgazdasági, ügyrendi és összeférhetetlenségi bizottság elnöke közli, hogy a bizottság egyhangúlag támogatja az előterjesztést.

Bedő Tamás szavazásra bocsátja a határozati javaslatot.

A Képviselő-testület egyhangúlag, 9 igen szavazattal a következő határozatot hozza:

**92/2020. (IX. 24.)önkormányzati**

Szo/94-1/2020.

**H a t á r o z a t**

Csongrád Városi Önkormányzat Képviselő-testülete megtárgyalta a „Javaslat: Csongrád Városi Önkormányzat Képviselő-testülete Felsőoktatási Ösztöndíjpályázat szabályzatának megalkotására” című előterjesztést és a következő döntés hozza:

1. Csongrád Városi Önkormányzat Képviselő-testülete a Csongrád Város Felsőoktatási Ösztöndíjpályázat Szabályzatát az előterjesztés melléklete szerint megalkotja.
2. A képviselő-testület felhatalmazza a polgármestert és a jegyzőt a Szabályzat aláírására.
3. Utasítja a jegyzőt, hogy a Városháza hirdetőtábláján és Csongrád Város honlapján a szabályzatot tegye közzé.

Határidő: 2020.10.01.

Felelős: Dr. Juhász László jegyző

Erről jegyzőkönyvi kivonaton értesítést kap:

1. Képviselő-testület tagjai
2. Bedő Tamás polgármester
3. Szociális és Lakásügyi Iroda
4. Gazdálkodási Iroda

**8. Síp iskola (6640 Csongrád, Dob u. 4-8. Hrsz.: 699) fejlesztésének támogatása**

Bedő Tamás polgármester: Az előterjesztés tartalmazza, hogy megkeresést kaptak a Diána Fegyvertechnikai Technikum és Kollégium részéről egy olyan képzés Csongrádon történő meghonosítására, méltó környezetbe helyezésére és nagyobb volumenben történő megvalósítására, ami csatlakozik azokhoz a kormányzati elképzelésekhez, amelyek kifejezetten a haderőfejlesztés, illetve a biztonsági, védelmi képességek fejlesztését jellemzi. Maga az iskola már régóta folytat ilyen képzést a vadászat vonalán. Ez a kezdeményezés arra irányul, hogy NEFOK néven egy nemzeti fegyvergyártási, oktatási központ, iskola és másik telephelyen egy tanműhely létesüljön, főként nem önkormányzati forrásból, hanem részben pályázati, részben pedig nemzeti kiegészítő forrásokból. Ehhez viszont több olyan döntést kell meghozni, amivel tudják támogatni ezt az elképzelést. A volt iskola épületét adják át erre a célra, valamint biztosítják a forrást az iskola épületének felmérésére, engedélyes tervek elkészítésére és egy költségvetés készítésére, amely egy későbbi pályázatnak lehet az alapja.

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke elmondja, egy olyan anyag van a kezükben, amire már nagyon régóta vártak. Ketten vannak a teremben, akik 1995-től napjainkig megéltek sok ilyen előterjesztést. A beruházás mögött a Diána Szakképző áll, akik csongrádi érzelmű, csongrádi fejjel gondolkodók, ezt soha sem öncélúan teszik. A várost bevonják sok mindenbe. A tulajdonviszonyok nem fognak változni, ugyanakkor egy nagyszerű dologról van szó. A beruházás költsége meg fogja haladni az 1 milliárd forintot. A terveztetésnek, pályáztatásnak, az azzal kapcsolatos költségeknek a város nevében kell történnie. Országos beiskolázású intézmény lesz. A bizottság egyhangúlag támogatja a napirendet.

Bartókné Vincze Zsuzsanna az oktatási, művelődési, vallási és sport bizottság elnöke az előtte szólót annyiban egészíti ki, hogy a NEFOK-ból egyetlen lesz az országban és legyenek rá büszkék, hogy Csongrádon lesz. Sőt, hasonló kaliberű szakképzés még Európában sem sok helyen zajlik. Eddig az épület felújításáról volt szó, de úgy gondolja, hogy ezen túlmenően maga a szakképzés az ország minden részéből fogja vonzani a fiatalokat, és ha megtetszik Nekik Csongrád, itt eresztenek gyökeret, a közelben munkalehetőséget is találnak a képzés kapcsán. Bízzunk benne, hogy a város megtartó erejét is növelni fogja a beruházás. A bizottság egyhangúlag, 4 igen szavazattal támogatja az előterjesztést.

Nagypál Sándor az egészségügyi és szociális bizottság tagja az elnök távollétében elmondja, hogy a bizottság egyhangúlag, 5 igen szavazattal támogatja az előterjesztést.

**Vélemények:**

Gyovai Gáspár Ezen beruházás mögött ott van a Kormány, Farkas Sándor országgyűlési képviselő úr, aki maximálisan támogatja és segíti az ügyet, a Kormányülésen is támogatólag áll mellette. A megyei közgyűlés elnöke is részt vett ezen a megbeszélésen és ő saját maga is nagyon pozitívan állt a beruházás mellett, illetve a megye is kiemelt beruházásként kezeli.

Bedő Tamás: Egyetért az előtte szólókkal. Nagyon szeretné, ha ez révbe érne, mert addig minden csak előterjesztés és szándék. Az egy alap dolog, hogy az ingatlant biztosítják. Informálisan már korábban is beszéltek erről az elképzelésről, ez már a formális része, a tervezés is folyik, ebben több szinten is történt egyeztetés, ezért nagyon bízik benne, hogy megvalósul a projekt. A végleges döntés után örülhetnek igazán, addig még komoly egyeztetések, munka van hátra a megvalósítás kapcsán is. Megjegyzi, ez az oktatási forma már folyik a városban, a Gimnázium épületében zajlik a nappali képzés, a már ismert telephelyen a felnőtt és a technikusi képzés.

Szavazásra bocsátja a beterjesztett határozati javaslatot.

A Képviselő-testület egyhangúlag, 9 igen szavazattal a következő határozatot hozza:

**93/2020. (IX. 24.)önkormányzati**

FJL/424-5/2020.

**H a t á r o z a t**

Csongrád Városi Önkormányzat Képviselő-testülete megtárgyalta a Síp iskola (6640 Csongrád, Dob u. 4-8. Hrsz.: 699) fejlesztésének támogatása című előterjesztéstés az alábbi döntést hozza:

1. A Képviselő-testület a Síp iskola engedélyes terveinek elkészítéséhez a forrást 11 455 400,-Ft erejéig biztosítja a 2019 évi pénzmaradvány terhére.
2. A Képviselő-testület az ingatlan hasznosításához tulajdonosi hozzájárulását megadja.
3. A Képviselő-testület az ingatlanhoz kapcsolódó fejlesztését támogatja és az ingatlant térítésmentesen a felújítást követően vagyonkezelői szerződés formájában a szakképző rendelkezésére bocsátja.

Határidő: folyamatos

Felelős: Bedő Tamás polgármester

Erről értesítést kap:

1. A Képviselő-testület tagjai
2. Bedő Tamás polgármester
3. Fejlesztési és Üzemeltetési Iroda
4. Gazdálkodási Iroda
5. Intézmény

**9. Beruházási hitelfelvétel TOP-2.1.1.-15-CS1-2016-0003 azonosító számú Barnamezős területek rehabilitációja tárgyú projekt önrész biztosításához**

Bedő Tamás polgármester: A laktanyai parancsnoki épület felújításáról van szó. Ezt egyébként is hitellel fedték le a költségvetésben. Ez most egy élesítése a korábbi döntésnek, de ezt az összeget is benyújtották többlettámogatási igényre. Ha az a forrás bejön, a hitelösszeg csökkenhet. Ez egy viszonylag hosszabb folyamat lesz. A mostani döntésünk alapján kormányzati engedélyt kell kérni és akkor várhatóan év vége felé le is tudják zárni a projektet.

**Bizottsági vélemény:**

Murányi László a városgazdasági, ügyrendi és összeférhetetlenségi bizottság elnöke elmondja, megint egy olyan dologról van szó, ami mindenkire tartozik. A költségvetést 2020-ban 83 mFt hiánnyal tervezték és akkor is tudták, hogy ebből 40 mFt önrész kell ehhez a barnamezős beruházáshoz. Most jött el az idő, hogy szükség van erre az összegre. Lehetőség volt rá, hogy többletigényként benyújtsák az állam felé, hiszen ennek a pályázatnak a többletköltségéről nem tehetnek, így alakultak a pályáztatás idejétől napjainkig eltelt idő árváltozásai. Tartalmában emiatt kellett módosítani, most tudnak pontot tenni a végére, de ehhez kell egy hitelfelvétel.

Néhány szóban ismerteti a város hitelhelyzetét. Az OTP-vel vannak szerződésben és eddig volt 204.770 eFt beruházási hitelük és 150 mFt folyószámla hitelkeret. A 150 mFt hitelkeret igénybevétele csak 30 mFt körül van, ami a fizetések és nagyobb kiadásokra van készenlétbe helyezve.

A beruházási hitelkeretet növelnék meg 40 mFt-tal. 2026. szeptember 30 a határideje, addig minden évben be kell tervezni a visszafolyósítás összegét. A bizottság 6 igen szavazattal támogatja az előterjesztést.

**Vélemények:**

Nagypál Sándor: Úgy látja, hogy az Ipari Parknak nincs gazdája. Igaz, az önkormányzatnak kellene annak lennie, de van ott bizonyos terület, amit az önkormányzat már régen értékesített, pénzt nem fizettek érte, tudja, van olyan betonplac, ami most is tele van rakva készáruval. A városban a vállalkozónak fizetnie kell, ha egy táblát kitesz az üzlet elé. Arra kéri a jegyző urat, ha nem fizetnek és nem komoly a vételi szándék, akkor a helyhasználati díjat fizettessék meg vele, mert elég nagy területet használnak.

Bedő Tamás: Az érintett területre korábban megkötött és életbe nem lépett szerződést felmondják és a terület újbóli hasznosítása a bizottság elé fog kerülni. Az ipari parkkal kapcsolatban a jövő héten a rendkívüli bizottsági ülésre készítenek egy áttekintést, hogy mivel, hogyan állnak.

Murányi László: Ha jól értette, most azt mondta a polgármester úr, hogy áttekintik azokat a szerződéseket, ahol valaki, valamit megvett, úgy tűnik talán spekulációval, mert azóta sem történt semmiféle fejlesztés, talán azt várja, hogy egyszer többszörös áron továbbadja. Ezek határidőhöz vannak kötve?

Bedő Tamás: Nem feltétlenül, de van több olyan ingatlan, akinek a tulajdonosa nem csinált rajta semmit, ezért kezdeményezik a visszavásárlását.

Murányi László a Nagypál Sándor képviselő úr által kért tájékoztatást kéri a bizottság részére elkészíteni.

Bedő Tamás szavazásra bocsátja a beterjesztett határozati javaslatot.

A Képviselő-testület egyhangúlag, 9 igen szavazattal a következő határozatot hozza:

**94/2020. (IX. 24.)önkormányzati**

FJL/498-1/2020.

**H a t á r o z a t**

Csongrád Városi Önkormányzat Képviselő-testülete megtárgyalta a „Beruházási hitelfelvétel TOP-2.1.1-15-CS1-2016-0003 azonosító számú Barnamezős területek rehabilitációja tárgyú projekt önrész biztosításához” tárgyú előterjesztést és a következő döntést hozza:

* A Képviselő-testület az OTP Bank Nyrt-től a TOP-2.1.1-15-CS1-2016-0003 azonosító számú projekt megvalósításához beruházási hitel igényléséről dönt, fix kamatozással. A beruházási hitel összege: 40.000.000,- Ft beruházási hitelek véglejárata: 2026.09.30.
* A Képviselő-testület vállalja, hogy a hitelt és járulékait a futamidő alatt költségvetésébe betervezi és vállalja a hitel visszafizetését.
* Az önkormányzat a hitel és járulékai biztosítékául felajánlja a Csongrád belterület 227/2/A/72, 629/A/2, 629/A/3, 629/A/4 és 219. hrsz-ú törzsvagyon részét nem képező, forgalomképes és a 1996. évi XXV. törvény alapján adósságrendezésbe vonható ingatlanokat. A 629/A/2, 629/A/3, 629/A/4, 219 és a a 227/2/A/72/ hrsz-ú ingatlanokra összesen 260 millió Ft összegű keretbiztosítéki jelzálogszerződés kötődött 2014.01.06-án és 2019. 07.25-én (szerződésszám: 1-2-13-3201-0738-7 és 1-2-19-3201-0496-8/1). A Képviselő-testület vállalja, hogy a hitel futamideje alatt az ingatlanokat nem minősíti korlátozottan forgalomképessé vagy forgalomképtelenné.
* A Képviselő-testület a hitel és járulékai fedezetéül az OTP Bank Nyrt.-nek felajánlja a helyi adókból származó bevételeit, mely bevételek összegét az OTP Bank Nyrt a hitel igénybevételéből eredő tartozás törlesztésére fordíthatja. A helyi adó bevételekre tartós finanszírozási jogviszonyt biztosító zálogszerződés kötődött 2014.09.22-én (szerződésszám: 1-2-14-3201-0477-8/1). A képviselő-testület felhatalmazza a polgármestert új, maximum 400.000,000,- forint összegű követelésen alapuló zálogszerződés megkötésére.
* A Képviselő-testület hozzájárul, hogy amennyiben a hitel futamideje alatt az Önkormányzat Fizetési Számláján a szerződés alapján esedékessé váló fizetési kötelezettségeinek teljesítéséhez nem áll rendelkezésre a szükséges fedezet, úgy annak biztosítása érdekében az Önkormányzat a helyi adók fogadására szolgáló számláiról a szükséges összeget a Bank a Fizetési Számlára haladéktalanul átvezesse.
* A Képviselő-testület az OTP Bank Nyrt. részére a más pénzügyi intézménynél vagy a Magyar Államkincstárnál vezetett, vagy a későbbiekben megnyitásra kerülő valamennyi fizetési számlájára (beleértve a Fizetési Számlát és az egyéb számlákat) ahol ezt jogszabály nem zárja ki, felhatalmazáson alapuló beszedési megbízást biztosít a banki követelések teljesítése érdekében.
* A Képviselő-testület felhatalmazza a Polgármestert a vonatkozó szerződések és a felhatalmazó levelek aláírására.
* A képviselő-testület felkéri a polgármestert, hogy a hitelszerződés hatálybalépéséhez szükséges Magyarország gazdasági stabilitásáról szóló törvény alapján előírt kormányengedély beszerzéséhez szükséges intézkedéseket tegye meg.

Határidő: szerződéskötésre és kormányengedély iránti kérelem benyújtására 2020. október 20.

Felelős: Bedő Tamás polgármester

Erről jegyzőkönyvi kivonaton értesítést kapnak:

1. a Képviselő-testület tagjai;
2. Bedő Tamás polgármester
3. Fejlesztési és Üzemeltetési Iroda és általa
4. OTP Bank Nyrt.

**10. Csongrád város vízi közműveinek 2021-2035. Gördülő Fejlesztési Terve jóváhagyása**

Bedő Tamás polgármester: Évente visszatérő feladat. A jelenlegi közműfejlesztéseknél az igaz, ami elmúlt. Az egész intézkedést, rendelkezést képviselő társai enyhe kritikával, élccel éltették, hiszen abból a huszonegynéhány millió forint bérleti díjból nagy elképzeléseket nem lehet megvalósítani, főleg úgy, hogy ennek jó része évközben elfogy. Most van rá lehetőség, hogy egy kicsit másként tervezzenek, mert elképzelhető, hogy nagyobb fejlesztési támogatások lesznek, kifejezetten az ivóvíz közműnek a fejlesztésére, ezért más szerkezetben készült az anyag. Bízik a megvalósulásában, mert nagyon sok fejlesztési ötlet és egyéb cél megvalósul, ezek közül azonban az 1-3. helyen kell szerepelnie a csongrádi víztorony felújításának. Az ivóvízminőség-és ellátás folyamatos biztosításának meg kell előznie minden mást. Most talán lesz erre lehetőség. Itt is kértek be tervezésre ajánlatot, ami elég tisztességes összeget tartalmaz. Kérni fognak máshonnan is ajánlatot.

**Bizottsági vélemény:**

Murányi László a városgazdasági, ügyrendi és összeférhetetlenségi bizottság elnöke elmondja, a szokásos anyag van előttük, semmi előrelépést nem látnak. Mindig annyit fejlesztenek, amennyit egyébként itt ráköltenek, egy fillér plusz sincs benne. A toronyra 500 mFt lett betervezve, az ivóvízrendszer városi szakaszának javítására 1,5 milliárd forint. Ezek nagyon nagy összegek, de meg kell csinálni. Sokan azt gondolják, ha az ivóvízzel kapcsolatban bármilyen szigorítás van, az a magyar kormány rögeszméje. Ez nem így van. A 27 európai tagország bizonyos alapvető dolgokat közösen intéz és elvár. Más tagállamok lakói, ha Magyarországra jönnek, elvárják ugyanazt a minőségű vizet, mint egy másik európai államban. Ezért vannak az egységes kezelések, aminek egy kicsit Csongrád áldozata is, de, ha igaz, hogy most ide nagyobb összeg fog jutni a jövőben, annak csak örülni kell. A város beadta tervezésre a hálózatot, egy része már meg is van.

A koronavírus miatt a békéscsabai szolgáltatónak lehet, hogy jól jött, hogy az embereket nem lehet összehozni sehol sem, így az ügyfélszolgálati irodát megszüntette. Azt a választ kapta Gyovai Gáspár alpolgármester úrtól, hogy Farkas Sándor országgyűlési képviselő úr ebben az ügyben tett lépéseket. Csongrád járási központ és egy alapvető szolgáltatásnak itt nincs ügyfélszolgálati irodája? A bizottság egyhangúlag, 6 igen szavazattal támogatta az előterjesztést.

**Vélemények:**

Nagypál Sándor: Egy hónappal ezelőtt a városvezetés írt egy levelet a cégnek az ügyfélszolgálat ügyében. Erre kaptak-e választ? Van-e egyáltalán már ügyfélszolgálat? Húsz évvel ezelőtt etették meg velünk, hogy a víztornyot fel kell újítani, mert az acélszerkezete kivan. Azóta körbe rakták vályoggal és bírja. Ennek ellenére biztos, hogy fel kell újítani.

A FEB ülésen felmerült a hulladékudvar nyitvatartásának meghirdetése. Nem a cég hirdeti, egy teljesen idegen, kérték a helyesbítését. A vízszolgáltató esetében is legyen ez kézben tartva.

Bedő Tamás: Tudomása szerint a felvetésükre még nem kaptak választ az Alföldvíz Zrt-től. Minden járási központban kötelesek ügyfélszolgálati irodát üzemeltetni. Megérti, hogy nehéz helyzetben vannak anyagilag, de vannak kötelezettségeik. Közölte Városi Víz-és Kommunális Kft-val is, hogy nem akarnak belefulladni az illegális hulladékba. Az aláírt közszolgálati szerződésben világosan benne van, hogyan kell működtetni a hulladékudvart, amit nem az anyagi lehetőségek, hanem az aláírt szerződés határoz meg.

Szavazásra bocsátja a határozati javaslatot.

A Képviselő-testület egyhangúlag, 9 igen szavazattal a következő határozatot hozza:

**95/2020. (IX. 24.)önkormányzati**

FJL/435-2/2020.

**H a t á r o z a t**

Csongrád Városi Önkormányzat Képviselő-testülete megtárgyalta a *Csongrád város vízi közműveinek 2021-2035. Gördülő Fejlesztési Terve jóváhagyása* címűelőterjesztést, és az alábbi döntést hozza:

1. A Képviselő-testület a *Csongrád város vízi közműveinek 2021-2035. évi Gördülő Fejlesztési Tervét* az előterjesztés 1. számú melléklete szerint jóváhagyja és felhívja a Polgármestert, hogy a Fejlesztési Tervet küldje meg az Alföldvíz Zrt-nek.

 Határidő: azonnal

 Felelős: Bedő Tamás polgármester

2. A Képviselő-testület elfogadja a Csongrád város vízi közműveinek felújításáról, pótlásáról adott 2019. évi tájékoztatót és kéri a polgármestert, hogy az adott évi gördülő fejlesztési tervek jóváhagyásával egy időben a továbbiakban is számoljon be az előző évben megvalósult feladatokról.

 Határidő: szöveg szerint

 Felelős: polgármester

Erről jegyzőkönyvi kivonaton értesítést kap:

1. A Képviselő-testület tagjai
2. Fejlesztési és Üzemeltetési Iroda
3. Alföldvíz Regionális Víziközmű-szolgáltató Zrt.

**11. A Batsányi János Gimnázium előtti közterület rendezése**

Bedő Tamás polgármester: Az elmúlt ülésen a testület tagjai megismerték a különböző variációkat és a 4. számút támogatták, ezzel fog kiegészülni a határozati javaslat 2. pontja. Tudomása szerint minden képviselő-társa megkapta a csongrádi Környezet és Természetvédők Egyesülete levelét, tekintve hogy ők is folytattak egy szimpátiakutatást, ahol 60 % gondolja úgy, hogy nem kell kivágni a fákat, 40 % támogatja. Kifogásként hozzák fel, hogy a fák kivágásával csökkennének a fészkelő és telelő helyek. Itt nem másról, 5 db tájidegen fáról van szó, mert itt a fenyőfa nem őshonos. Személy szerint elfogadja a határozati javaslatot, figyelembe véve az aggályokat. Nem arról van szó, hogy egyébként a tér fák nélkül marad, csak olyan fák lesznek, amelyek az épített természeti örökségünkkel is összhangban vannak.

**Bizottsági vélemény:**

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúlag, 7 igen szavazattal támogatta az előterjesztést. Egyéni indítványa, amellyel kéri a határozati javaslatot kiegészíteni, hogy a város vállalja, hogy az öt kivágott fa helyett 10 fát ültet a város egy meghatározott helyén. Egy volt képviselő társuk adta ezt az ötletet.

Bedő Tamás: Megjegyezi, a 2010. évi városrehabilitációban az országzászló felöli oldalon, ahol korábban nem voltak fák, hét db platánfát ültettek, amelyek már szépen fejlődnek. Két komplett utcát fásítottak, most is van fásítási program. Cseri Gábor alpolgármester úr körzetében két utcában megújult a faállomány. Inkább azt javasolná, hogy azokat az egyéni kérelmeket, ahol kérik a ház előtti fák kivágását, ellenőrizzék vissza, hogy a határozatban előírtak be vannak-e tartva. Miközben ebben az ügyben a Természetvédők Egyesülete is véleményt nyilvánított, jelentősen megnövekedett a polgármesteri hivatalban a magánszemélyek által benyújtott favágási kérelmek száma. Úgy tűnik, hogy a saját ingatlan előtt gond a fa, de úgy egyébként hagyjuk meg a fát…

Komoly feladata lesz az önkormányzatnak az elkövetkezendő időszakban, hogy az egyébként öregedő faállományt folyamatosan megújítsa, és adjanak annak hangot, hogy nem csak kivágnak egy fát, hanem helyére ültetnek is. Ajánlja mindenkinek, hogy nézze meg a Csókásy utcát, vagy a Nyíl utca környékét, hogy a 2004-ben elültetett fák milyen szép fasort adnak a valamikor teljesen kopár utcában.

Murányi László kéri, hogy ne kezdjék el magyarázni ezt az anyagot. Itt van egy határozati javaslat, amihez bármelyik képviselőnek lehet kérése, de ne kezdjék el újra szétszedni, magyarázni, itt van az anyag, tudnak benne dönteni. Kilenc év óta rágódnak rajta. A 4-es változatot támogatták korábban a képviselők.

Cseri Gábor: Felvetődött bizottsági ülésen is, az igazgató úrral beszélt személyesen, tud róla, ez az ügy már régen elkezdődött. A gimnázium homlokzatának felújításakor két fenyőfát vágtak ki. Deák tanár úrnak ez a feladata, amit feltett kérdést az interneten. Ezek a fák nem csak tájidegenek, az öt fa közül 2-3 már nem egészséges. Úgy gondolja, hogy jól átgondolt tervek vannak és így az épület természetes szépsége is előjön, nem fogja semmi takarni. A fák ültetése megtörténik.

A karácsonykor a téren elhelyezett fenyőfa helyett, az előző évek hagyományainak megfelelően, kettőt ültetnek. Úgy gondolja, hogy az önkormányzat és a képviselők figyelnek arra, hogy ha kivágnak egy fát, helyette ültessenek, de ne úgy, mint régen, hogy járdákat kell emiatt felújítani, vagy a járdák miatt kell fákat kivágni.

Bartókné Vincze Zsuzsanna: A határozati javaslat mellé kaptak egy látványtervet nyolc koncepcióval, amiben a 4-es nem ugyanaz, mint amiről döntöttek és a határozati javaslat a mellékletet képező látványtervre hivatkozik.

Cseri Gábor: A 4-es számú koncepció szerint a Kossuth szobor mellé két fát ültetnek, az öt db fenyőfa kivágásra kerül és a kicsi tér köré kovácsoltvasból egy kerítés fog épülni. Összességében 6 fa kerül oda. A kerítés mentén pedig sárgás, aranyszínű virágokat fognak beültetni.

Bedő Tamás: A kinyomtatott formában a 4-es verzió az, amit alpolgármester úr ismertetett, tehát a határozati javaslat 2. pontját a 4. verzióval kéri kiegészíteni. Szavazásra bocsátja a kiegészített határozati javaslatot.

A Képviselő-testület egyhangúlag, 9 igen szavazattal a következő határozatot hozza:

**96/2020. (IX. 24.)önkormányzati**

FJL/496-1/2020.

**H a t á r o z a t**

Csongrád Városi Önkormányzat Képviselő-testülete megtárgyalta „a Batsányi János Gimnázium előtti közterület rendezése” című előterjesztést és az alábbi döntést hozta:

1. A Képviselő-testület a Gimnázium homlokzatának, építészeti értékének láthatóvá tétele érdekében az épület előtti 5 darab fenyőfa eltávolításával egyetért.

Határidő: azonnal

Felelős: Polgármester

2. A Képviselő-testület az előterjesztés mellékletét képező látványtervek közül a **4.** **számú** koncepciót támogatja, és felkéri a Polgármestert, hogy a látványtervnek megfelelően gondoskodjon a szobor környezetének parkosításáról.

Határidő: azonnal

Felelős: Polgármester

3. A Képviselő-testület kéri a Polgármestert, hogy a fentiek végrehajtásáról 2020. október 31.-éig gondoskodjon.

Határidő: azonnal

Felelős: Városgondnokság

Erről jegyzőkönyvi kivonaton értesítést kap:

1. Képviselő-testület tagjai
2. Fejlesztési és Üzemeltetési iroda és által:
3. Városellátó Intézmény

**12. Tájékoztató a lejárt határidejű határozatok végrehajtásáról**

**Bizottsági vélemény:**

Murányi László a városgazdasági, ügyrendi és összeférhetetlenségi bizottság elnöke: a bizottság egyhangúlag támogatta az előterjesztést.

Bedő Tamás szavazásra bocsátja a határozati javaslatot

A Képviselő-testület egyhangúlag, 9 igen szavazattal a következő határozatot hozza:

**97/2020. (IX. 24.)önkormányzati**

Önk/11-9/2020.

**H a t á r o z a t**

Csongrád Városi Önkormányzat Képviselő-testülete megtárgyalta és elfogadja a ***2020. augusztus 27-ei*** *(rendes)* testületi ülésen hozott határozatok végrehajtásáról szóló tájékoztatást.

Erről jegyzőkönyvi kivonaton értesítést kap:

1. a képviselő-testület tagjai

2. a jegyzői iroda

A Képviselő-testület ezt követően zárt ülésen folytatja munkáját, az ott hozott ***98-102/2020. (IX. 24.)önkormányzati határozatok*** a következők:

**98/2020. (IX. 24.)önkormányzati**

Ref/75-1/2020.

**H a t á r o z a t**

Csongrád Városi Önkormányzat Képviselő-testület a „*Javaslat az I. sz. fogászati körzet praxisjogának átadására, a feladat ellátását biztosító, feladat-ellátási szerződés megkötésére.”* tárgyú előterjesztéssel elviekben egyetért.

A Képviselő-testület kéri a Polgármestert, hogy a körülmények tisztázása érdekében folytatott szakmai egyeztetéseket követően terjessze be a testület rendkívüli ülésére a végleges szerződést.

Felelős: Bedő Tamás polgármester

Határidő: 2020. szeptember 30.

1. Képviselő-testület tagjai
2. Dr. Juhász László jegyző és általa:
3. az érintettek

**99/2020. (IX. 24.)önkormányzati**

Önk/110-8/2020.

**H a t á r o z a t**

 Csongrád Városi Önkormányzat Képviselő-testülete **2020. évben** **nem adományoz Díszpolgári Címet.**

Erről jegyzőkönyvi kivonaton értesítést kap:

1. a képviselő-testület tagjai
2. a jegyzői iroda

- - -

**100/2020. (IX. 24.)önkormányzati**

Önk/111-10/2020.

**H a t á r o z a t**

## Csongrád Város Önkormányzatának Képviselő-testülete a PRO URBE – CSONGRÁD kitüntetésről és adományozásának rendjéről szóló 22/2013. (XI. 21.) önkormányzati rendelet alapján 2020. évben PRO URBE – CSONGRÁD kitüntetést adományoz

**Fábián György**

 **nyugalmazott gimnáziumi igazgató, volt önkormányzati képviselő**

**részére**

Fábián György 1988-tól egészen 2010-ig volt a Csongrádi Batsányi János Gimnázium igazgatója. Igazgatósága idején indult el a 8 évfolyamos gimnázium 1990-ben a pedagógiai szakirány, valamint az idegenforgalmi szakközépiskolai képzés a hagyományos gimnáziumi oktatás mellett.

A gimnázium épület állománya vezetése alatt korszerűsödött és az új B épülettel bővült. Közéleti tevékenységei közül kiemelkedő, hogy 1994-től 2010-ig, majd 2014-től 2019-ig a Bökényi városrész önkormányzati képviselője volt. Képviselősége alatt jelentős fejlődésen ment át a Bökényi városrész és a hozzátartozó Kisréti terület.

A város oktatásáért végzett munkája, valamint közéleti tevékenysége teszi Őt méltóvá a Pro Urbe-Csongrád kitüntető díjra.

**Deák József**,

**a Környezet-és Természetvédők Csongrádi Városi Egyesületének elnöke**

**részére.**

Deák József a városért kifejtett tevékenységével kiemelkedően hasznos munkát végzett az elmúlt 27 évben, mint az általa vezetett egyesület megalakítója és elnöke, s ennek révén a város értékeit növelő, maradandó eredményeket ért el.

Csongrád város érdekében végzett legkiemelkedőbb érdeme, hogy szakmai munkájával megalapozott javaslatot dolgozott ki a Csongrád Nagyréti Természetvédelmi Terület kialakítására, amely ennek köszönhetően helyi védettséget kapott. Javaslatára kapta meg a Serházzugi Holt-Tisza egy része az exlege védettséget. Továbbá részt vett a Nagyréti gyalogtúra útvonal tervezésében, ismeretterjesztő információs táblák szakanyagának összeállításában, Csongrád természeti értékeit bemutató kiadványok szerkesztésében.

Valamennyi tevékenységét társadalmi munkában látja el. Az egyesületi munkán kívül Csongrádon az Ellésparti Környezet- és Természetvédelmi Oktatóközpont létrehozása és vezetése is az ő érdeme.

Csongrád környezeti és természeti állapotának vizsgálatát vezeti különféle pályázati lehetőségekbe bekapcsolódva, amely tevékenysége során általános iskolás és középiskolás diákokat nevel környezettudatos felnőtt szakemberekké.

Tízfős polgári természetőr csoportjával folyamatosan őrzi és monitorozza Csongrád és környékén a helyileg és országosan védett természetvédelmi területeket.

Lakossági környezet- és természetvédelmi irodát vezet, ahol fogadja a lakossági bejelentéseket, észrevételeket - ezek megoldáshoz az illetékes szervek segítségét kéri.

Rendszeresen természetvédelmi vetélkedőket, túrákat szervez általános iskolai tanulók részére.

Középiskolai tanulókkal felmérte a Serházzugi Holt-Tisza és az Aranyszigeti erdő természeti értékeit, a Szentháromság téri park cserje - és fafajait, ahol madárbarát parkot alakítottak ki.

Társadalmi munkája mellett szakmai publikációi is szép számban olvashatóak, csak néhányat említve:

Szakirodalmi bibliográfia a környezeti neveléshez; Természetbarát szakkör az általános Iskola 5-8. osztályában; Szakirodalmi bibliográfia természetvédelmi táborokhoz - ezen szakmai publikációk a WWF által támogatott Alapítvány a Magyarországi Környezeti Nevelésért Kuratórium által kiadott RÉCE füzetekben jelentek meg 1993-94-ben;

Csongrád Nagyréti Természetvédelmi Terület (1998); Csongrád Bokros - puszta természeti értékei (2001); Biodiverzitás monitorozásának lehetőségei a Csongrád Nagyréti Természetvédelmi Területen - ez a publikáció az "Útmutató a helyi jelentőségű természeti értékek védelméhez" c. kiadványban jelent meg.

**III**.

**Csongrádi Fúvószenekar**

**részére**

A csongrádi zenei képzés kezdeteivel szoros összefüggésben áll a Csongrádi Fúvószenekar 1965-ös megalakulása, melyben Galli Jánosnak, az Ének-Zenei Általános Iskola címzetes igazgatójának, a város díszpolgárának elévülhetetlen érdeme volt.

Az első két évtizedben - 1965-től 1985-ig - a tanulás és a felkészülés volt az elsőrendű feladat, ennek a munkának nagy részét Galli János vállalta magára.

A hetvenes években a Zeneiskola egyre jelentősebb szerepet játszott a város és térsége zenei életében. A több éves rendszeres alapozó munka, az egyre magasabb színvonalú muzsikálás, a helyi és vidéki szereplések sikerei eredményeként a határon túlra is eljutott az együttes.

1988-ban Csongrád vajdasági testvértelepülésére, Növi Becej-re hívták meg a zenekart, ahol több tucat művészeti együttes társaságában részt vett a térség egyik legjelentősebb kulturális seregszemléjén, a Tiszavirág Fesztiválon.

Az ezt követő években Németországban, Erdélyben és Ausztriában szerepelt a zenekar. Erre az időszakra esik a Kiváló Együttes cím elnyerése, valamint négy zenemű felvétele a Magyar Rádió stúdiójában.

1994-ben, Galli János - nyugállományba vonulása után - a zenekar vezetését Kováts Attila karnagyra bízta. Az új karmester vezetésével továbbra is rendszeresen közreműködtek a városi ünnepségeken. Megszámlálhatatlan alkalmi fellépésen, a legkülönbözőbb programokon és helyszíneken játszott az együttes.

Az első önálló hangversenyt 1996-ban adta a zenekar a Városi Galéria nagytermében. Ekkor „avatták fel” az együttes első egyenruháját, és itt mutatkoztak be először önállóan a fiatalabbak, vagyis az utánpótlás együttes.

A zenekar tagjaiból, szülőkből, a fúvószene lelkes híveiből alakult meg 1998-ban a Csongrádi Fúvószenekari Egyesület. A szervezet legfontosabb célkitűzése a zenekar anyagi helyzetének javítása, illetve programjainak, szerepléseinek szervezése volt.

1999-ben lépett fel először három együttes a fúvószenekaron belül - felnőtt, ifjúsági és utánpótlás csoport. Ezeken az úgynevezett három zenekaros tavaszi koncerteken, éveken keresztül közel 100 zenész mutatkozott be.

A környező városok zenekaraival baráti kapcsolatot alakított ki az együttes. Rendszeresen közreműködtek az ottani fúvószenekari találkozókon, városi rendezvényeken, viszonzásul Csongrádon is többször bemutatkoztak a vidéki zenekarok: Makó, Mórahalom, Szentes, Kistelek, Csorvás, Kunszentmárton, Szeged együttesei.

A cserekapcsolatok mellett számos alkalommal szerepelt a zenekar vidéki települések különböző rendezvényein.

Ezek közül kiemelkedő eseménynek számított a bajai Eötvös József Tanítóképző Főiskola jubileumára írt induló, melyet Galli János vezényelt, és szintén ő dirigálta az együttest Hódmezővásárhelyen a Bercsényi induló bemutatásakor.

Veresegyházán a szociális otthon avatásán, Opusztaszeren a Nemzeti Történeti Emlékpark avatásán, Matkópusztán a repülős világbajnokságon működött közre az együttes.

Több éves szünet után, 1996-ban hívták ismét külföldi szereplésre a zenekart. A vajdasági Adán és Mohoion léptek fel nagy sikerrel a csongrádi zenészek.

A külföldi utak tekintetében ez volt a kezdet. Az elmúlt két évtizedben több mint 50 alkalommal járt határainkon túl a zenekar, öregbítve ezzel Csongrád város és az egész magyar zenekultúra hírnevét.

Zenekari kapcsolatok keretében jártak Németországban, Olaszországban, Svédországban, Erdélyben. A kapcsolatoknak köszönhetően a külföldi zenekarok is több alkalommal bemutatkoztak a csongrádi közönségnek. Az olaszországi Corpo Musicale La Casoratese zenekar megtisztelve a csongrádi Fúvószenekart testvérzenekarává fogadta, megváltoztatták nevüket, melyben ezután a csongrádi zenekar is szerepel.

A csongrádi fúvósok városunk testvértelepülésein is - Raisioban, Óbecsén, Belchatowban - bemutatkoztak már.

Számtalan művészeti fesztiválon, zenekari találkozón, versenyen vettek részt, így Belgiumban, Bulgáriában, Görögországban, Tunéziában, Franciaországban, Szicíliában, Macedóniában, Horvátországban és Spanyolországban.

A külföldi szereplések közül kiemelkednek:

* 2000 - Csíksomlyó, Ezer Székely Leány Napja találkozó
* 2004 - Dánia, Svédország (Malmö, Koppenhága) - VIII. Európai Ifjúsági Zenei Fesztivál
* 2005 - Belgium (Neerpelt) - Zenekari verseny

A zenekar mindig is nagy hangsúlyt fektetett a zeneművek színvonalas megszólaltatására, az igényes muzsikálásra. A zenekar repertoárjában szerepelnek magyar és külföldi indulók, fúvószenekari átíratok, komolyzenei művek, filmzenék. Minden fellépésen játszik a zenekar Galli János által írt és hangszerelt művet, ezzel is tisztelegve emlékének.

Ehhez olyan zenészek kellettek, akik időt, fáradságot nem kímélve, rendszeres próbákkal ezt meg tudták valósítani. Ezt a hátteret a csongrádi zeneiskola, a zenetanárok színvonalas munkája biztosította.

A minőségi munkát számos elismerés, kitüntetés, versenyeken megszerzett helyezés jelzi.

* 1990 - Kiváló Együttes cím elnyerése
* 1996 - Csongrád Város Közművelődési díja
* 1999 - Csongrád Megyei Közgyűlés Alkotói díja
* 2000 - Minősítő hangverseny - Nemzetközi Fesztiváldíj
* 2005 - Belgium - Európai Ifjúsági Zenei Verseny - 2. díj
* 2005 - Minősítő hangverseny - arany és kiemelt arany minősítés
* 2007 - Békéscsaba - Nemzetközi ZENIT Fesztivál - különdíj
* 2010 - Balatonföldvár - Nemzetközi Fúvószenekari Verseny - kiemelt 1. és 2. díj

A Csongrádi Fúvószenekar nem csak közreműködője a városi ünnepségeknek, a különböző intézményi, vállalati programoknak, szabadidős rendezvényeknek.

Az elmúlt években több olyan kezdeményezés fűződik a nevéhez, amely Csongrád városban és a régióban is jelentős kulturális eseménnyé vált.

A 90-es évek végén rendszeresen megszervezték a dixieland-esteket, melyeknek köszönhetően az ország legkiválóbb együttesei léptek fel városunkban.

A Benkó Dixieland együttes három egymást követő évben is koncertezett Csongrádon.

Az általuk szervezett Óévbúcsúztató hangverseny 2003 óta az egyik legnépszerűbb helyi kulturális esemény.

Legjelentősebb kezdeményezésük a nyári Tánc és Zene Fesztivál, ahol a zenei közreműködés mellett a külföldi csoportok programjainak megszervezését, az együttesek kalauzolását is vállalták. Az elmúlt években 23 országból léptek fel művészeti együttesek a fesztivál keretében.

Szintén zenekari kezdeményezés az Újbor Fesztivál. A Szent Vince Borrend tagjaival együttműködve kulturális programok, hazai és külföldi együttesek bemutatkozása egészíti ki a boros hagyományok ápolását.2015-ben a zenekar fennállásának 50. évfordulóját színvonalas programsorozattal ünnepelte: jubileumi hangverseny, zenekar történeti kiállítás, „50 év 50 induló” térzene.

A zenekar az idén ünnepeli fennállásának 55. évfordulóját.

Az elmúlt 55 évben tevékenységük meghatározó volt Csongrád és a térség kulturális életében. Közösségformáló erejük példaértékű. A tagok sokszor több évtizedes hűségét évről évre emlékplakettel köszönik meg a nagy nyilvánosság előtt.

Erről jegyzőkönyvi kivonaton értesítést kapnak:

1. a képviselő-testület tagjai
2. Bedő Tamás polgármester
3. a kitüntetettek

- - -

**101/2020. (IX. 24.)önkormányzati**

Önk/112-8/2020.

**H a t á r o z a t**

Csongrád Városi Önkormányzat Képviselő-testülete a helyi kitüntető cím, valamint díjak alapításáról és adományozásáról szóló 20/2013. (XI. 21.) önkormányzati rendelet alapján 2020. évben *megosztott* *Város Közösségéért Díjat* adományoz a

I.

Fogyatékkal Élők Nappali Intézményének

és a

**Gyermekoltalmazó Családok Egyesületének**

Az Esély Alapellátási Központ, **Fogyatékkal Élők Nappali Intézménye** (FONI), Csongrád, Síp u. 3. sz. alatt található. Az intézmény 2010. július 01-én nyitotta meg a kapuit. A nappali ellátásban 32 fő részére tudnak biztosítani 8 órás szakmai felügyeletet, étkeztetést, szinten tartó foglalkozásokat, szabadidős programokat. Amíg a szülők, hozzátartozók dolgoznak, addig biztonságban tudhatják gyermekeiket, hozzátartozóikat, ami családias, barátságos, elfogadó légkörrel várja az ide látogatókat. Az ellátást igénybe vevők itt találják meg a gondoskodást, az odafigyelést, színes programokon, foglalkozásokon való részvétellel: lovaglás, kutya terápia, uszodai programok, egyéb sportolási lehetőségek, kirándulások, nyári táborok, színházlátogatás, múzeumi foglalkozások, zene és mozgásterápia, kézműves foglalkozások. A különböző színvonalas városi és városon kívüli rendezvényeken való részvétel nagyon jó hatással van erre a kis közösségre. A közös élmények átélése a társas kapcsolatokat még jobban erősíti. Ez az ellátási forma egy „más” életforma, ami nem emeli ki a családi környezetből a gyermeket, a fiatalt, és a felnőttet. A család és az intézmény együtt gondoskodik az arra rászorulókról.

Az intézmény minden dolgozója szakmai tudása legjavát adva, odaadással végzi munkáját, amivel könnyebbé teszik az ide járó, akadályozottsággal élők életét.

Áldozatos munkájuk elismerése a Közösségi Díj.

- - -

A **Gyermekoltalmazó Családok Egyesülete** 1995. január 2-án alakult az értelmileg akadályozott gyermekek szüleinek kezdeményezésével.

A szervezet alapításában és hivatalos elindításában rengeteg segítséget kaptak a szülők a Kereszttéri Általános Iskola pedagógusaitól.

Az egyesület abból a célból jött létre, hogy a mentálisan sérült gyermekek érdekeit képviselje, illetve hogy a városban intézményes ellátást hozzon létre az értelmileg súlyos és halmozottan fogyatékos gyermekek részére.

Az egyesület működését az első években a tagdíjból és a Csongrád Város Önkormányzatának támogatásából biztosította, később jótékonysági balok bevételeiből fedezte.

2004. évtől közhasznú egyesületté nyilvánították, így a Nemzeti Civil Alapprogram működési pályázatával illetve az adó 1%-nak gyűjtésével bővülhetett a működésre fordítható összeg.

Az Európai Közösség nyertes pályázatának köszönhetően, 2004 novemberétől 9 hónapon át az értelmileg akadályozott 18-24 év közötti fiatal felnőttek részére rendszeres napi foglalkozást tudtak biztosítani a Művelődési Házban. A foglalkozások elsősorban a fiatalok társadalmi integrációját szolgálták.

Szakképzett gyógypedagógus vezetésével, színes programokkal várták a fiatalokat, és az önálló életvitel gyakorlásával próbálták segíteni a beilleszkedésüket.

1996-ban a GYOLCS egyesület hozott létre elsőként Csongrádon az egészségkárosodott felnőttek részére rehabilitációs munkahelyet HUMÁN Kft néven.

Tevékenységeik között szerepel közös programok szervezése, mint a gyermeknap és a karácsonyi ünnepség, kirándulások, családi táborok, ismeretterjesztő előadások a szülők részére, kézműves foglalkozások, speciális fejlesztő terápiák szervezése.

Az oktatás és a nevelés terén szakemberek bevonásával képesség és készség fejlesző valamint ismeretterjesztő programokat biztosítottak.

Serdülő fiataloknak havi rendszerességgel tartottak főzős programokat ahol főzési technikákat, egyszerűbb ételek elkészítésének fortélyait tanították nekik.

A pályázatok által fejlesztő játékokat, eszközöket vásároltak, illetve terápiás foglalkozásokat szerveztek -gyógyúszás, lovasterápia zeneterápia, kutyaterápia -, ami nagyon kedvelt a gyerekek körében.

Együttműködtek más civil szervezetekkel –Pejkó Lovasklub, Felhőcsikó Egyesület -, biztosítva ezáltal a fejlesztő terápiás foglalkozások lehetőségét.

Jó kapcsolatot ápolnak a Fogyatékkal Élők Nappali Intézetével, amely egyben az egyesület székhelye és a szakmai programjaik megvalósításának helyszíne.

Az egyesület indítványozta először Csongrádon integrált óvodai csoport létrehozását, amely azóta is sikeresen működik.

Odaadó, áldozatos munkája teszi az Egyesületet méltóvá a Közösségi Díjra.

II.

**Ujszásziné Soós Márta gyógypedagógusnak**

 **és**

**Rácz Nikolett gyógypedagógusnak**

**Ujszásziné Soós Mártát** a városhoz erősen kötődő, a város közösségéért aktívan dolgozó emberként/pedagógusként ismerhetjük. Első munkahelyén, a Fő utcai Óvodában nagy odaadással és szeretettel terelgette a pici óvodások életét. Az 1980-as évek közepén a sérült gyermekek nevelése, oktatása felé kötelezte el magát. 1993-ban gyógypedagógiai tanárként végzett a Bárczi Gusztáv Gyógypedagógiai Tanárképző Főiskolán. Életét és pedagógiai pályáját ettől kezdve napjainkig az önzetlen segíteni akarás, a gyermekek és családjaik életének minél jobbá és teljesebbé tétele határozta meg.

Karitatív tevékenysége során ruhaneműk beszerzésével, bútorok, berendezési tárgyak, adományok felkutatásával segítette a Kisegítő iskola diákjainak, azok családjainak életkörülményeit

Az iskola részére játékeszközöket, gyógyászati segédeszközöket, az iskolai ünnepségekre támogatókat és támogatásokat szerzett be.

Részt vett a GYOLCS Egyesület megalapításában. A GYOLCS Egyesület bevételének gazdagítása érdekében a jótékonysági bálak szervezésébe is aktívan bekapcsolódott, az egyesület családjainak családi napokat szervezett.

Folyamatosan részt vett a különböző pályázatok megírásában, ez által az iskolában hagyománnyá válhatott a családi Adventi készülődés. Szponzorokat keresett az iskolai kirándulásokhoz.

Nevéhez fűződik a Csongrádi Kisréti Otthonért Alapítvány létrehozása.

Az alapítvány nevében jótékonysági bálakat, megyei szintű sportrendezvényeket szervezett. Az alapítvány részére szponzorokat, támogatókat keresett, így az otthon táncosaival részt vehettek Egerben, a kettő napos „Add a kezed, mert együtt kerek a világ!" szemléletformáló rendezvényen.

Aktív résztvevője „A helyi identitás és kohézió erősítése Csongrádon” pályázatnak. 2018 karácsonya előtt adománygyűjtést hirdetett és az összegyűlt élelmiszereket, játékokat rászorult családoknak szállították ki.

Sütivásárt szervezett egy szentesi SMA1 beteg kisfiú megsegítésére. A bevétel több mint 1 000 000 Ft lett.

A covid-19 járvány idején aktív tagja volt a városi önkéntes csoportnak. A többgyerekes családoknak számítógépet szerzett. Felajánlott támogatásokkal segítette a munka nélkül maradt szülőket, családokat

Részt vett egy bokrosi idős beteg néni házának felújításában, berendezési tárgyakat, a felújításhoz szükséges anyagokat, eszközöket szerzett a támogatók által. Egy közösségi oldalon, közel 300 fővel működteti a Csongrád Angyalai csoportot, melynek célja a csongrádi, és Csongrád környékén élő szegény, elesett, támogatásra szoruló emberek felkarolása. Április óta 60 adományozó megmozdulásuk volt.

Márta fejlesztőként dolgozott a nevelési tanácsadóban, tanított a Pepita Szakképző Iskolában, részt vett a gyógypedagógiai asszisztensképzésben.

Vezette több gyógypedagógus hallgató szakmai gyakorlatát, felkészítette őket a záróvizsgára.

Jótékony ötleteit több területen is alkalmazta. Összefogta Csongrád lakosait, segítve ezzel a sérült gyermekek és felnőttek, valamint a szegénységben élők életminőségének javítását. Megmozdulásaival, példamutatásával, az elfogadás és az emberi értékek fontosságát hangoztatta, formálva ezzel a város közösségét, az emberek gondolkodását.

Mind az érintett családok, mind a kollégák elismeréssel adóznak szakmai és emberi magatartása előtt, melynek méltó elismerése a „Város Közösségéért Díj" odaítélése.

**- - -**

**Rácz Nikolett** hosszú évek óta a **csongrádi** civil élet **aktív** tagja. Kiváló kapcsolatteremtő, szervező és kommunikációs képességekkel rendelkezik, könnyen megtalálja a hangot bárkivel, jótékonysági rendezvényeket szervez, **adományokat gyűjt** rászorulóknak. A koronavírus járványveszély idején az első naptól fogva a rászoruló idősek ellátását szervezte. Napi munkája után járta a várost, összefogta a 26 **önkéntes** munkáját, kapcsolatot tartott az önkormányzattal.

Minden „ellátottat” **személyesen ismert**, szervezett, segített. Megható volt látni, hogy az aprócska, fiatal lány milyen erővel, lendülettel, önmagát nem kímélve dolgozott másokért. Motorja volt az önkéntes mozgalomnak, melyhez Csongrádról elsőként csatlakozott. A kijárási korlátozás idején mindent megtett azért, hogy a segítséget kérő **idős emberek** ellátása zökkenőmentes legyen, mindenkinek bevásároljanak, kiváltsák a gyógyszerét, ha kellett, hivatali ügyeket intézett, vagy épp csekkeket fizetett be.

**Önzetlenül** végezte munkáját, maszkot osztott, felmérte az igényeket, összehozott rászorulókat és segíteni vágyókat.

Azóta is **segít**, hiszen folyamatosan megkeresik olyan problémákkal, amikor egy-egy rászoruló családnak, idősnek kell a ház rendbetételében vagy más nehéz helyzetben segítséget nyújtani, ő pedig megkeresi azokat, akik támogatni, segíteni tudnak, **adományokat gyűjt**, **munkát szervez**, építőanyagot, festéket, használati eszközöket, egyebeket fuvaroz. Néha még erején felül is végzi karitatív munkáját, mert erre egy olyan **mélyről jövő indíttatást érez**, amilyen csak kevesünkben lakozik.

**Rácz Nikolett** **gyógypedagógus**, tanulásban akadályozottak pedagógiája szakos **tanár** és pedagógiai szakos nevelő. Jelenleg az Aranysziget Otthon Kisréti Otthonának fejlesztő pedagógusa. 2013-2016 között az Amerikai Egyesült Államokban dolgozott gyermekfelügyelőként.

**Aktív** résztvevője, szervezője a **Bokrosi Hagyományőrző** Szüreti Mulatságnak, de számtalan jótékonysági rendezvényt szervezett hátrányos helyzetű gyerekeknek, alapítványoknak. Gyűjtést szervezett nehéz helyzetbe került családoknak, vagy éppen Tóth Róbert kajakos külföldi gyógykezelésére. A kórházkiürítés során combnyaktörés után hazakerült idős bokrosi hölgy lakhatatlanná vált házának felújítását is megszervezte, így kifestették a házat, adományokból feltöltötték a konyhát, használati eszközöket kaptak és házi gondozót is találtak a néni mellé. **Rászoruló családoknak** és a járvány idején szolgálatot teljesítő mentősöknek, tűzoltóknak, szociális dolgozóknak egy helyi étterem felajánlásaként mintegy 1000 adag menüt hordtak ki.

Tette mindezt úgy, hogy **munkahelyén is maximálisan helyt állt**, segítette saját családját is, szüleit, nagyszüleit.

**Rácz Nikolett születésekor a családoknál épp megjött a Jézuska, közben a „Mennyből az angyal” karácsonyi ének hallatszott.**

Önzetlen munkája, elhivatottsága teszi őt méltóvá a Város Közösségéért Díjra.

III.

**Ricz Róbertnek, az óbecsei Petőfi Sándor Magyar Kultúrkör elnökének**

**és**

**az óbecsei Petőfi Sándor Magyar Kultúrkörnek**

**Ricz Róbert,** az óbecsei Petőfi Sándor Magyar Kultúrkör vezetője szoros kapcsolatot tart fenn a csongrádi kultúrával foglalkozó szervezetekkel.

Saját régiójában olyan intézményt éltet és dinamikusságával tart fenn, ahol a vajdasági magyarok megélhetik és gyakorolhatják nemzeti mivoltukat.

Ezt a kincset, ezeket a vitalitással teli programokat hívásra elhozza hozzánk, vagy éppen bemutatkozhatnak Óbecsén a különböző csongrádi előadóművészettel foglalkozó csoportok, így az Alföld Néptáncegyüttes, a Csongrádi Fúvószenekar, a Csongrádi Színtársulat, a Múzsa Művészeti Egyesület.

Városi megemlékezések előadói, résztvevői is csoportjaikkal. A nemzeti összetartozás napja alkalmából többször is szerepeltek, majd az esti programként az elgondolkodtató Itthon? Otthon? című irodalmi-zenés összeállítással tisztelték meg a csongrádi érdeklődőket 2015- ben, az „Eredj, ha tudsz!" című összeállítással, a Fokos zenekar közreműködésével pedig 2017-ben. 2020-ban a nehézségeket leküzdve, kiemelkedően nívós produkcióval járultak hozzá a csongrádi nemzeti összetartozás napjához, amely Ricz Róbert gyors reagálásának és tettrekészségének volt köszönhető.

A város rendezvényein rendszerint fellépnek a Szelence Néptáncegyüttessel, a Dúdoló és a Botra Férfikarral, a Fokos Zenekarral, a PSMK moderntáncosaival és egyéni előadókkal. 2008 óta rendszeres fellépői a Tánc és Zene Fesztiválnak, 2010 óta pedig az Újbor Fesztiválnak.

Az adventi, húsvéti zenés-irodalmi műsor közreműködői csongrádi és erdélyi előadókkal, amely példája az összetartozás folytonosságának, hogy egy közös kulturális értékeink vannak. Hogy lássuk, a határon túl élő magyarok őrzik és vigyázzák azt a szellemi kincset, amivel mi, anyaországiak is gazdagabbak vagyunk.

Ricz Róbert szervezésében jutott el Csongrádra és lépett fel a Schola Cantorum énekkar, az óbecsei zeneiskola harmonikazenekara, vagy éppen Tari István, vajdasági költő

Ricz Róbert nevét, munkásságát és barátságos, közvetlen személyiségét munkásságát jól ismerik a csongrádiak.

Bátran ki lehet jelenteni, hogy tiszteletbeli csongrádi, aki tevékenységével kiemelkedően hozzájárul Csongrád kulturális életének gazdagításához.

Az **óbecsei Petőfi Sándor Magyar Kultúrkör** elsődleges célkitűzése a város magyar ajkú polgárai számára a kulturális élet megszervezése, valamint a hagyományápolás, értékeink megőrzése, a tehetségek felkutatása, képzése és nevelése, valamint a fiatalok tömörítése.

A kultúrkör tagságának számát és csoportjainak eredményességét tekintve, a Vajdaság egyik legsikeresebb kultúregyesülete, az óbecsei magyarok legfontosabb intézménye. Több mint háromszáz tagja több szakosztályban működik, és egyre-másra gyűjti be a szakmai elismeréseket. Minden évben több jeles napon lépnek fel. A több napos Szent István-napi rendezvényt, a Ricsaj Népművészeti Találkozót, a „Lefelé folyik a Tisza...’' című nemzetközi népzenei találkozót, illetve a Kőketáncot, 2020. évben a Magyar Kultúra napjának kulturális rendezvényét koordinálták.

Csongrád városával, azon belül több egyesülettel, együttessel vannak nagyon jól működő kapcsolatban. A Csongrádi Fúvószenekarral és a Múzsa Művészeti Egyesülettel karöltve több éve a Tánc és Zene nyári művészeti kavalkád állandó fellépői.

Ebben az évben a Nemzeti Összetartozás napja ünnepséghez csodálatos produkcióval járultak hozzá. A kultúrkör jóvoltából a Fokos zenekar szenzációs koncertet adott már a Csongrádi Borfesztiválon, és ünnepi műsort az elmúlt években a Nemzeti Összetartozás Napján. A Szelence Néptáncegyüttes is több alkalommal járt már városunkban. A Tánc és Zene Fesztivál meghatározó fellépője a Petőfi Sándor Magyar Kultúrkör modem tánccsoportja. 2010 óta a táncosok az Újbor Fesztivál állandó fellépői. A Múzsa Művészeti Egyesület által szervezett adventi és húsvéti zenés irodalmi műsorban is aktív szerepet vállalnak a kultúrkör egyéni előadói. A kultúrkör még számos művészeti csoportot foglal magába: a Botra Férfikart, a Dúdoló énekcsoportot, a Szivárvány festőcsoportot,

A Kultúrkör jó kapcsolatot alakított ki a csongrádi Alföld Néptánc Együttessel és a Színtársulattal. Látható, hogy a művészeti értékek megőrzése és továbbvitele révén, Óbecsén felmérhetetlen közösségépítő ereje van a kultúrkörnek. A mély csongrádi kapcsolatok és a számos helyi fellepések során a közösségformáló erő határokat nem ismer.

Elnökük, Ricz Róbert zászlóvivőként mutat abban példát, hogyan lehet a múlt lassan homályba tűnő értékeit a jelenben megfényesíteni. Példát mutat abban, hogy a közösség összetartó ereje saját városainkban, a kialakult kapcsolatok révén testvérvárosok között is jól működik, méltó a közösségi díj odaítélésére.

Erről jegyzőkönyvi kivonaton értesítést kapnak:

1. a képviselő-testület tagjai
2. Bedő Tamás polgármester
3. a kitüntetettek

- - -

**102/2020. (IX. 24.)önkormányzati**

Önk/144-1/2020.

**H a t á r o z a t**

Csongrád Városi Önkormányzat Képviselő-testülete megtárgyalta a „Tóth Béla szobrászművész felterjesztése Munkácsy-díjra” című előterjesztést és a következő döntés hozza:

Csongrád Városi Önkormányzat Képviselő-testülete támogatja a felterjesztést. Felkéri a polgármestert, hogy az előírásnak megfelelően a szakmai támogatással együtt terjessze be a felterjesztést.

Határidő: 2020. november 15.

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai
2. Cseri Gábor alpolgármester és általa az
3. érintettek

**Képviselők interpellációi:**

**Gyovai Zsolt:**

A kilencesben élők jelezték, hogy a mezőgazdasági vállalkozók példa értékűen összefogtak és saját gépükkel néhány helyen el kezdték javítani a rossz dűlőutakat. Ezt nagyon dicséretesnek tartja és megköszöni munkájukat.

* A Szántói úton régóta húzódik egy 50-70 m hosszú útszakasz javítása. Személyesen megtekintették, tudomása szerint nincs már akadálya, hogy megjavítsák. Hamarosan beköszönt az őszi esős időjárás, és megint nem kerül rá sor.
* A Dózsa Gy. téri parkban ismételten nincs világítás.

**Dr. Kádár László:**

Köszönetét fejezi ki a Városellátó Intézménynek a Muskátli utcán történt járdafelújításért, de ezzel kapcsolatban még szeretne kérni néhány dolgot:

- A Muskátli u. 10. sz. előtt nem történt meg a járda rehabilitációja, de olyan hibák vannak a járdában közvetlenül a ház előtt, hogy az ingatlanban élő mozgáskorlátozott, idős ember nehezen tud közlekedni. Szerinte, egy kis aszfaltozással meg lehetne oldani a problémát.

Hasonló a helyzet a Hársfa u. 39. és 43. sz. házak előtt. Néhol 5-10 cm-es lyukak vannak a járdában. Jön a jeges idő, amitől az veszélyessé válik. Laikusként úgy gondolja, hogy ott is ki lehetne javítani ezt a néhány kis úthibát.

* Az Orgona u. 2. és 8. sz. közötti lakók kérték, hogy amennyiben van rá lehetőség, örömmel vennék, ha a házak közé 1-2 padot kihelyeznének. A többi lakóház környékén szinte mindenhol van pad, csak ezeken a helyeken nincs.
* A Dália utcából jelezték, hogy az autóbejárójukat azért nem tudják megcsináltatni, mert ott van egy földből 20-25 cm-re kiemelkedő, betonnal körülvett csatornafedő. A maga és a lakó nevében kérdezi, mi az oka, hogy ezek a csatornafedők, főként ezen a környéken, 20-25 cm-re kiemelkednek a talajszintből és van-e arra lehetőség, hogy a talajszinttel egy síkba hozzák.
* Nagyon sok észrevétel érkezett a Sághy Mihály Szakközépiskolánál lévő játszótérrel kapcsolatban, mert a tanév megkezdésével az iskola tanulói gyakran a játszótéri hintákban ülnek, dohányoznak, söröznek, gyakran feltekerik a hintákat is. Ezzel kapcsolatban a tanári kar részéről is érkezett egy kérés, hogy örülnének neki, ha az erről szóló rendeletünknek megfelelően legalább annyi kihelyezésre kerülne egy táblán, hogy hány éves kor felett nem lehet használni a játszóteret. A rendeletünk a 14 kort jelöli meg.

Kérni fogja a Sághy Szakközépiskola igazgatóját, hogy hívják fel a gyerekek figyelmét arra, hogy a játszótér a kisgyermekek részére van kialakítva, de természetesen az edző gépeket nyugodtan használhatják.

* Az Orgona utcai játszótéren a közelmúltban is letört néhány nagyobb ág. Az ott lévő fák ellenőrzése mikor történt meg, milyen állapotban vannak a játszótéri és az azt körülvevő fák? Ha mostanában nem volt ellenőrizve, kéri ezt tegyék meg, nehogy ebből adódóan baleset történjen a játszótéren.
* A játszótér mellett és a kazánház közötti részen korábban kivettek egy fát, a tuskó ott maradt félig kihúzott állapotban. Kéri, vegyék azt ki, mert sok panasz érkezett emiatt.

**Murányi László:**

* Az Alsóvárosban a vízelvezetőnek az Izraelita temető sarkánál lévő részen egy fedőlapot ki kellett cserélni. Az Alsóvárosban hihetetlen mennyiségben elszaporodtak a szemétlerakások, a rothadó állati tetemeket a város elszállíttatta.

Most lesz két éve, hogy polgármesteri döntés volt róla, hogy az alsóvárosban elhelyeznek két kamerát, de még mindig nincs ott. Mindenféle Démász magyarázkodás volt már. Kérte fél évvel ezelőtt az ezzel kapcsolatos iratokat. Legalább megkapta volna, de mindig pozitívan biztatták, hogy majd ekkor, vagy akkor…

* Három éve múlt szeptemberben, hogy a József A. u. 9. sz. alatt ideiglenesen levették a nagykaput, azóta sincs visszarakva. Önkormányzati lakásról van szó.
* A nagyparkban valaki elhelyezett egy reklámtáblát, rajta Csongrád nevezetességei találhatók, de olyan apró betűvel van írva, hogy azt nem lehet látni. Az útpadkától 1,5 m-re található.
* Most már három éve, hogy alpolgármester úrral bejárták és döntöttek róla, hogy a Síp utcai Rendelőintézetnél az útpadkával csinálnak valamit. Esős időszakban ott nehezen lehet közlekedni.
* A Fő utcán negyed km-en keresztül nincs gyalogosátkelőhely. Tisztában van vele, hogy ennek mi a feltétele, ezért kéri, hogy a következő évi költségvetésbe tervezzék ezt be. Emiatt már volt baleset az OTP előtt.
* Kéri, hogy a jövőben a sportdíjak átadására kérjenek fel olyan embereket, akik a sport területén már tettek valamit.
* A Bartók B. u. elején megszűnt a padka, valószínűleg egy nagy gép mehetett arra és ott most már nem lehet rajta rendesen feljönni.
* Novemberben lesz két éve, hogy a Katona J. u. 6. sz. alól történt egy bejelentés, miszerint a szomszéd kertjében lévő fa – valamivel nagyobb, mint a templomtorony – beborítja a házat és az ott lakó nem tud kertet művelni, használni.

Mint a terület önkormányzati képviselője próbált már ez ügyben intézkedni, de megkapta az Aljegyző Asszonytól, hogy nem intézheti az ügyet, csak bizonyos hatósági megbízások alapján. Egy mozgásában korlátozott, egyedül élő nőről van szó. Tudomásul vette, hogy csak meghatalmazással tudja végezni a dolgait. A hivatal aztán ezt kézbe vette és az utolsó levelet a Jegyző Úrtól kapta a tavasszal, hogy elindult a hatósági intézkedés. A néni életveszélyben van minden nap. Ez a fa elkezdte sodorni a háztetőről a duda-és a rendes cserepeket. „Szeretném, ha felöltözne az, akinek fel kell öltöznie ebben a témában.”

Már a bizottság is elmondta, de ezt megerősítve még egyszer elmondja, hogy ha nem erősítik meg a közterületfelügyeletet, akkor itt mindenki azt csinál, amit akar. Tömegével állnak a füvön az autók. Nem bántja a közterületfelügyelőket, egyszerűen kevés ez a lélekszám. Mindig azt mondta, hogy bővíteni kellene, mert egy embernek ez nagyon sok. Az egyik az adminisztrációs feladatokat végzi, a másik tud csak menni helyszínre.

**Máté Attila:**

* Az elmúlt testületi ülésen azzal kapcsolatban interpellált, hogy a Jókai utcától befelé kéri az üzletek előtti terület feltakarítását, hogy a Fő utca méltóképpen fogadja az arra járókat. Az intézményvezetőtől azt a választ kapta erre, hogy Ők faltól-falig söpörnek. Ki ellenőrzi ezt a munkát? Tiszteli a munkájukat, ennyi pénzért nem biztos, hogy minőségi munkát fognak végezni, de kéri az intézményvezetőt, hogy ennél jobban követelje meg a dolgozóitól ezt a fajta munkavégzést, mert mégis csak a város Fő utcájáról van szó és elfogadhatatlannak tartja még mindig, ami van ezen a részen. Az egyik nap is össze volt ugyan húzva a levél, de az nem minőségileg volt elvégezve. Erre jobban figyeljenek oda.
* Kéri, ne feledkezzenek meg a Gr. Andrássy Gy. utcán októberre betervezett fanyesési munkálatokról.
* Az elmúlt testületi ülésen többen interpelláltak a gyorshajtókkal kapcsolatban. Ami az ő választókörzetét illeti, a Kapitány Úrtól megkapták azt a választ, melyben leírják, hogy mely utcákon fognak kialakítani sebességmérő helyeket. Ide fog tartozni a Gr. Andrássy Gy. u. és a Hársfa utca is. Kezdeményezni fogja a Kapitány Úrnál, hogy vizsgálják meg annak lehetőségét, hogy az Óvárosi részen hol tudnának ilyen sebességmérést végezni, mert ott is nagyon nagy sebességgel közlekednek az autók. A 20-as kanyart sokszor a szemközti sávba átmenve veszik be. Nem gondolja, hogy ez egy műemlékvédelmi területre jellemző lehetne.
* Kéri a Városellátó Intézményt, figyeljen jobban oda a játszóterekre. Most, hogy növekszik a gyermekszületések száma, nagyon sok kisgyermekes család látogatja a játszótereket. Nem az az idő van már, amikor szinte nem lehetett látni babakocsis anyukát az utcákon. Most szerencsére a kormányzati és más döntéseknek köszönhetően, a gyermekek létszáma emelkedik. Bízik benne, hogy ez a továbbiakban is így lesz. Úgy gondolja, a Kormány családpolitikája ezt lehetővé fogja tenni a későbbiekben is.

Fel kell készülni arra, hogy nagyobb létszámú gyermek fogja használni a játszótereket, ezért a szemétre, a játszóeszközök tisztántartására is jobban oda kell figyelni.

Az Ifjúság téri játszótéren van az a WC-nek nevezett felépítmény. Már kérte, hogy legalább egy tisztasági meszelést, fertőtlenítést végezzenek, vagy hetente egyszer bemehetne a tartálykocsi és lemoshatná, akkor az ott tartózkodók tudnák használni. A testnevelési órákat is kültéren tartják, akár ők is használhatnák. Ezek kis dolgok, de mind a város hírnevét vinné tovább, ha ilyenekre odafigyelnének.

* Az Orgona utcai játszótérrel kapcsolatban többször egyeztettek a képviselő társával együtt az intézménnyel, mindketten kérték és szépen meg is csinálták. Úgy gondolja, hogy azok a lelógó ágak most részben megoldódtak, de ő is kéri az ott lévő fák felülvizsgálatát.

**Nagypál Sándor:**

* A Piroska János téri park előtti lánckorlát: Az intézményvezető tudja, mert ők rendelték meg, hogy mélyebbre tették a csatornát, de az a látvány, ami a lánckorláttal van... A rudak össze-vissza állnak. Miért nem tettek lentebb egy vastagabb oszlopot, mert az csak azért van, hogy az autók ne menjenek bele a csatornába.
* A piachoz ígért járdaszakasz mikor készül el? Erre már nagyon sok ígéretet kapott.
* Képviselő-társa említette, hogy az Alsóvárosban már két éve húzódik a kamera felszerelése. A Piroska J. térre ígért kamera elhelyezés pedig már öt év óta húzódik, de lehet, hogy nem lesz belőle semmi.
* A Hock J. u. sarkán kitörtek egy korlátot, ami el is tűnt. Kéri a korlát visszaállítását.
* Az Attila utcai játszótér mellett minden nap 5-6 óra között el szokott jönni. Hogy ott mi van… Megállította az egyik nagyszülő, hogy kamaszgyerekek is használják a játszóeszközöket, illetve panaszkodtak a viselkedésükre. Most azt látta, hogy mezőgazdasági gépek állnak belülről mellette. Volt, amikor rendsodró állt ott. Az egyik szülő meg is jegyezte, hogy az balesetveszélyes lehet a gyerekek számára.

Ezt csak azért mondta most el, mert már a területi képviselőnek is említette és biztos foglalkozik is ezzel, de most nincs itt és ezért is hozta fel, hogy valamilyen intézkedést kell tenni.

* Van a városnak a Fő utcán egy kincse, amit őriznek. Megnézte ma az épületre kihelyezett táblát, ki van rá írva, hogy ha valaki be szeretne menni, azt milyen telefonszámon kérheti. Azt elfelejtették odaírni, hogy mikor lehet látogatni. De most nem ez a problémája, hanem az, hogy a mellette lévő Halláscentrumnál nincs kiépítve a mozgáskorlátozott járda, amit neki már jeleztek. A Babamúzeumnál ki van építve.

**Bartókné Vincze Zsuzsanna:**

* Sportegyesületekkel kapcsolatban szeretne szólni. A koronavírus járványnak lett egy olyan vetülete is, amire nem is nagyon számíthattak az egyesületek. A tankerület azt a rendelkezést hozta – érthető módon – hogy a vírusjárvány terjedésének megakadályozására tekintettel, külső személyek nem léphetnek az iskola és így a tornatermek területére sem. Nagyon sok egyesületet érzékenyen érint az, hogy a téli edzéseiket így nem tudják az általuk sokszor igénybe vett intézményekben lebonyolítani. Maradt lehetőségként az, hogy olyan tornatermet vennének igénybe, ahol nem kell az iskolán keresztül menni.

Erre a városban adott a Síp utcai iskola, ami nem működik nevelési intézményként, illetőleg a Sághy Mihály Szakképző iskolának a tornacsarnoka. A Síp iskola épülete a Közmű Szolgáltató Kft. kezelésében van, ezért kéri a Kft-t, hogy az őszi időszakra tegye használható állapotúvá az ott lévő tornatermet, bérleti díj bevételre számíthatna az egyesületektől. Nem tudja, mennyire megoldható az, hogy a mosdók, öltözők is legyenek használhatóvá téve.

A Sághy M. Szakképző Iskola esetében már egy kicsit érdekesebb a helyzet, mert míg a 200 km-es körzetben a Szegedi Szakképzési Centrumhoz tartozó tagintézmények lehetőséget adnak arra, hogy azokat a tornatermeket igénybe vegyék az egyesületek, ahol nem kell az iskolán keresztül menni, addig a Hódmezővásárhelyi Szakképző Centrumnál így sajnos a Sághy M. Szakképző Iskolánál nincs erre mód. Tudja, hogy megindultak az egyeztetések ez ügyben, ezért ez úton is szeretné kérni a városvezetést és polgármester urat, hogy tegyen meg mindent annak érdekében, hogy a gyerekek ne szenvedjenek csorbát, különösen ne a kézilabda egyesület, akinek erre a legnagyobb szüksége lenne, hiszen akár az épülő kézilabdacsarnok beruházás is veszélybe kerülhet azzal, ha az egyesület nem tudja fenntartani az előírt létszámú csapatot edzés hiányában.

**Gyovai Gáspár:**

Nagyon sok mindenre lenne szükség, amit be kellene tervezni a költségvetésbe. Minden játszótérnél szükség lenne kamerákra, amiről volt is testületi döntés. A költségvetés tervezésekor azt is figyelembe veszik, mi az, amit pályázati forrásból tudnak megvalósítani.

A forgalomlassítás ügyével is foglalkoznak, hiszen a rendőrség is tudja ellenőrizni, akár élő kamerával.

Olyan radarra kértek árajánlatot, ami rögzíti az eseményeket és az alapján a szabálytalankodókat ki lehet szűrni. Egy ilyen radar 1,5 mFt + ÁFA, amelyből kettő kellene arra a szakaszra, hogy rendesen kontroll alatt tudja tartani az egész útvonalat.

Sokszor felvetődött már a kerékpárút veszélyessége. Erre is van egy olyan megoldás, amivel el lehetne kerülni a fák kivágását. Olyan cenzorokkal ellátott jelzőrendszert lehet elhelyezni, ami az autós számára bizonyos távolságon belül jelzi a kerékpárost, gyalogost. A veszélyesebb útkereszteződésekbe célszerű lenne ilyet elhelyezni. Egy-egy ilyen okos útkereszteződés kialakítása 3 mFt+Áfa.

A Fő utcán élő lakosok panaszkodnak, hogy a falevél porszívózásakor hatalmas port kavarnak. Ez ügyben egyeztetett a Városellátó Intézmény vezetőjével, hogy milyen megoldást tudnának rá találni. A teljes megoldást nem tudják. A levélhullásnál egy hónappal korábban jött a szárazság, ezért porol ennyire. A falevél mennyisége akkora mértékű, hogy azt nem lehet mind bezsákolni, ezért kell porszívózni. Javulni fog a helyzet, ha esik egy kis eső, illetve megegyeztek az intézményvezetőjével abban, hogy megpróbálják dupla falúra tenni a kocsit és ezzel mérsékelni a por mennyiségét. Lakosság részéről érkezett észrevételként, hogy miért nem használnak a munkások maszkot. Tájékoztatásként elmondja, hogy a takarítást, levélporszívózást végző emberek kapnak munkavédelmi maszkot, és kell is nekik használniuk.

Bedő Tamás polgármester az ülést 14.55 órakor bezárja.

K.m.f.

 Bedő Tamás Dr. Juhász László

 polgármester jegyző